18-30 urte bitarteko gaztea zara? Proiektu bat sortu nahi duzu? | Gazteria\nYou are here: Home › Albisteak › 18-30 urte bitarteko gaztea zara? Proiektu bat sortu nahi duzu?\nMartxan da Gaztegune Plus zerbitzu berria!!\nBere helburua da gazteen proiektuak aurrera eramaten laguntzea; horretarako, aholkularitza, prestakuntza eta diru-laguntzak eskainiko dituzte.\n18-30 urte ditut, zergatik interesatzen zait zerbitzu berri hau?\nZuri zuzendutako zerbitzua delako, gazte izateagatik zure garapenerako aukerak eskaintzen dizkizuna. Alde batetik, buruan duzun ideia garatzeko bidea ematen dizu. Zure herrian egin nahi duzun hori egi bihurtu dezakezu, zuk nahi duzun moduan eta horretarako behar duzun laguntza jasoz. Gainera, beste lekuetan topatuko ez duzun prestakuntza ere jasotzeko aukera izango duzu: praktikoa eta eraginkorra, gai interesgarri eta erabilgarriei buruzko pilula laburrak. Azkenik, dagoeneko lanean ari diren elkarteekin harremanetan ere jarri ahalko duzu.\nZer eskaintzen dit zerbitzu honek besteen aurrean?\nZure ideia, zure ekimena garatzeko laguntza jasoko duzu, eta zuk zeuk aurrera eramateko ere bai. Ez du zertan proiektu handi eta konplexua izan; besterik gabe, buruan duzun ideia garatzea da helburua, horrela ikasten baitira etorkizunean beharrezkoak izango zaizkizun hainbat gaitasun. Prestakuntza ere ezberdina izango da, hezkuntza formaletik kanpo, modu praktiko eta dinamikoan egina. Eta noski, guztia doakoa, zure eskura.\nZer nolako laguntza jasoko dut prozesuan?\nZure ideiari forma ematen lagunduko dizugu, garatzeko zehaztu beharrekoa aztertuz, diru-iturriak bilatuz, egin beharreko kontaktuak egiten lagunduz. Aldundiak horretarako diru-laguntza bat ere aurreikusten du, justu orain indarrean dagoena. Eskatu Gazteak Auzolanean beka\nZenbat denbora dut proiektua aurkezteko?\nAldundiak eskaintzen dituen diru-laguntzak zure ideia garatzeko bidea badira, aurtengo deialdia maiatza bukaeran amaitzen da. Hala ere, ideia edo proiektuaren izaeraren arabera, beste finantziazio-iturri batzuk ere bila daitezke.\nInteresatua nago, nola jar naiteke harremanetan Gaztegune Plus zerbitzuarekin?\nTelefonoz: 900 110 111, astelehenetik ostiralera 10:30-14:00 eta 16:30-20:30.\nEmailez: gipuzkoangazte@gipuzkoa.eus helbidera idatziz.\nZentrora gerturatuz: Gaztegune, Anoeta pasealekua 28 – 20014, Donostia. Astelehenetik ostiralera, 16:30-20:30 (goizez, soilik hitzorduarekin)\nProiektua fisikoki zerbitzuan garatu behar dut? Laguntza izango dut materialak erabiltzeko?\nEz, proiektua diseinatzeko ez duzu zertan Gaztegune Plusera etorri. Gurekin harremanetan jarri eta zehaztuko dugu lan egiteko modua, emaila eta telefonoaz gain, gu zurera gerturatzeko prest gaude-eta.


Bocabeats taldeak umorea eramango du hilero Bilborockera - Deia\ndeia.eus 10.02.2021 | 11:23\nBilborock aretoak jasoko du Bocabeats bikotearen ikuskizuna. Bilboko Udala\nBilborock aretoak jasoko du Bocabeats bikotearen ikuskizuna.\nBILBO. Bizitzea tokatu zaigun garai honetan, gero eta garrantzitsuagoa da umorea. Ondo dakite Bocabeats bikotea osatzen duten Iván Pérezek eta Aitor Vidaurretak, zeinek stand-up comedy erako ikuskizuna Bilborock aretora eramango duten. Hilean bi saio eskainiko dituzte. Bertan, ikusleek eskatuta inprobisatzen, parodiatzen eta antzezten dute artistek.\nBizkaitar bikote honek ikuskizun bat emango du hilero, hil bakoitzeko lehen eguenean, gehienetan, Bilborocken, saio bikoitzean: lehena 18:00etan, eta bigarrena 19:30ean.\nEmanaldia ikusteko, sarrera behar da, eta 9 euroko prezioan saltzen da; hemen klik eginda eros daiteke: esteka. Saio horietako lehena otsailaren 25ean izango da, eguenean. Emanaldiak grabatu egingo dira, telebistarako formatuan, eta Bilbao Gazteren Youtube eta Instagram kanaletan eskainiko dira, pilula moduan.\nBocabeats bikoteak baditu 10 milioi erreprodukzio baino gehiago Interneten, "Los villancicos vascos con beatbox", "Tecno Vasco" eta "Reggae Vasco" bezalako izenburuekin, eta 180.000 jarraitzaile baino gehiago dauzkate.\nJarduera guztiak unean-unean koronabirusaren pandemiari aurre egiteko indarrean diren segurtasun- eta higiene-neurriak errespetatuz gauzatuko dira.\nSartu ahal den jende kopurua mugatuta egongo da, eta ikusleak jarrita egon beharko dira, eta maskara erabiltzea nahitaezkoa izango da ekipamendu barruan, guzti-guztientzat, ikusle, artista nahiz Bilborockeko langileentzat.\nErrekaldek jasoko du Umorezko Antzerki Erakustaldiaren IX. edizioa.


Gipuzkoako ETEek eraldaketa digitalean dituzten lorpen eta erronkak partekatzeko GFAk antolatu duen "Re-Think Industry" jardunaldian parte hartu du Iraurgi Berritzenek\nGaur ospatu da Donostiako Kursaal Jauregian, Foru Aldundiak antolatutako Re-Think Industry jardunaldia, Etorkizuna Eraikiz lankidetzazko gobernantzaren baitan kokatzen dena, eta Gipuzkoako ETEek eraldaketa digitalaren esparruan izandako lorpen eta erronkak partekatzeko helburuz antolatu dena.\nKLINK egitasmoak 3 lan lerro lantzen ditu; KLINK BIDE, ekintzaileei baliabide ezberdinak eskaintzea xede duena; KLINK ATARI, kanal ezberdinetan ekintzaileei ikusgarritasuna ematea bilatzen duena, eta KLINK GUNE, ekintzaileak elkarrekin biltzeko espazioak sustatu nahi dituena.\nFloreagako DBH4ko ikasleekin orientazio akademiko eta profesionalerako hausnarketan bidelagun\nMartxoan, Gerolan proiektuaren baitan, bi lan saio ospatu dira Floreagan.\n“Urola Erdiko ETEetan Ekonomia Zirkularra bultzatuz” proiektuari hasiera eman zaio\nEuskadiko enpresa txiki eta ertainei laguntzeko programa zirkularra aurkeztu zen pasa den astean Barakaldon. Programa hori Eusko Jaurlaritzaren —Ihobe eta Spri erakunde publikoen bidez— eta enpresa eragileen arteko lankidetza-hitzarmena da, eta horri esker, 500 enpresa txiki eta ertain mobilizatu nahi dira Euskadiko Ekonomia Zirkularraren Estrategiaren ezarpenean aurrera egin dezaten.


Altsasukoak aske - Irutxuloko Hitza : Irutxuloko Hitza\nMilagros Salgado Arteaga\nLau haizetara aldarrikatu nahi dugu justizia: Jon Ander, Julen, Adur, Aratz, Iñaki eta Oihan aske geratu arte!\nHori izan zen urte berriari eskatu geniona. Eta, urte berriak ekarri zigun apelazio-epaiketan Jon Anderri eta Juleni ukatutako sei lekuko onartzea. Urtarrilaren 23ko bistan, San Fernando de Henaresko Audientzia Nazionalean lekuko guztiek ukatu zuten Jon Ander Koxka tabernan egon zela istiluak gertatu zirenean. Lekukoen artean, Amaiaren testigantza oso garrantzitsua izan zen. Zergatik? Berak ikusi zuelako taberna barruan gertatutakoa, baina hori ez ezik, gertakariak jazo zirenean tenientearen andregaiaren (Maria Jose) laguna ere bazelako.\nAmaiak esan zuen Maria Joserekin egon zela taberna barruan gau horretan, eta ez zuela agresiorik ikusi, txupito edalontziak hegan egiten baino ez. Eta, kalera atera zenean, tenientea lurrean ikusi zuela, eta bere ondoan zuen lagunari laguntza eskaini ziola, baina Maria Josek laguntza ukatu ziola; eta, ez ziola erantzun hurrengo egunean bidali zion mezuari.\nMaria Josek, berriz, kontrakoa adierazi zuen epaiketan. Besteak beste, bortizki jipoituak izan zirela taberna barruan, eta inork ez ziela lagundu. Asuntoa da, Amaiak ez ezik, testigantza eman duten testigu guztiek ere ez zutela jipoi basatirik ikusi, eta bi agenteek eta haien bikotekideek kontatutako «errelatoa» ezin izan dutela egiazki frogatu.\nHala eta guztiz ere, gazte batzuek bi urte baino gehiago daramate kartzelan, eta beste batzuek bederatzi egingo dituzte laster. Bitartean, gu lur jota gaude, ez baitugu ulertzen nola eman diezaioketen oraindik balioa agenteen eta haien neska-lagunen «kontakizunari». Zein interes dago atzean? Dagoeneko ez ote da nahikoa ordaindu?\nApelazioaren zain gaude, triste gaude, asko sufritzen ari baikara, baina baditugu motiboak berri onak jasotzeko. Ez dakit orain jasoko ditugun, horixe nahi eta behar dugu. Bi hitzetan: justizia eta egia. Altsasukoak aske!


Roberto Fraile Burkina Fason hildako kazetaria jatorriz laudioarra zela aldarrikatu dute bere herriko lagunek - Laudio - Aiaraldea.eus\nRoberto Fraile Burkina Fason hildako kazetaria jatorriz laudioarra zela aldarrikatu dute bere herriko lagunek\nAitor Aspuru Saez 2021-04-28 14:49\nJatorriz laudioarra zen Roberto Fraile. / Argia.eus eta Donostia Kultura\nBurkinan eraildako Roberto Fraile kameralaria Laudion bizi izan zen bere bizitzako lehen urteetan. Horrela gogoratu dute bere lagunek.\nAtzo jakin izan zen Roberto Fraile kameralaria eta David Beriain kazetaria hil zituztela, isileko ehizari buruzko dokumentala grabatzen ari zirenean Burkina Fason.\nHainbat hedabideetan adierazi dute Roberto Fraile Barakaldokoa zela, baina Aiaraldea Hedabidearekin hitz egin duen lagun batek argitu du laudioarra zela jatorriz: " 9 urte izan arte Laudion bizi izan zen, Latiorro auzunean. Gero, ordea, bere aitak lan eskaintza jaso zuen eta LIP enpresa utzi ostean, Valladolidera joan zen familia".\nIzan ere, Roberto Fraileren aita Bejar udalerrian jaio zen eta Laudiora etorri zen ogibideak ekarrita. Fraileren ama ere etorkina zen, Leongoa, hain zuzen, hainbat laudioar bezala.\nBere lagunek azaldu diote Aiaraldea Hedabideari kolpe izugarria izan dela Roberto Fraileren erailketa, baina ez diela guztiz ezustean harrapatu: "Konpromiso handia zuen bere lanarekin eta arriskutsua zen egiten zuena".\nEsaterako, bere adiskideak oroitu du Siriako gerran egon zenean, Alepon zauritua izan zela eta nekez lortu zutela ihes egitea. Hala ere, azpimarratu du Frailek inoiz ez zuela protagonismoa bilatu eta ez zuela ospea ezta ezaguna izatea ere bilatu.\nLaudioarra jatorriz, kanpoan bizitza gehiena\nEsan bezala, Roberto Frailek atzean utzi zuen Laudio umea zenean eta gero Valladolidera jo zuen. Ondoren Salamanca izan zen bere etxea, non familia izan zuen.\nBerez, Fraile kirol ekitaldien ekoizlea zen Gaztela eta Leonen, baina oporrak hartzen zituenean bestelako proiektuak abiatzen zituen. "Adibidez, Kolonbian igaro zituen opor batzuk", gogoratu du bere lagunak.\nHerrian hainbat lagun\nBere adiskideek nabarmendu dute jende ugari ezagutzen zuela Laudion, nahiz eta bizitza dela medio, herrira aspaldi etorri ez. Ordea, ez zuen guztiz eten harremana, bere gurasoek astero izaten baitituzte berriak udalerriari buruz ezagunen bitartez: "Gaztea zenean maizago bertaratzen zen, bereziki, Laudioko Jaietara. Gogoko zituen txupinazoa edota odoloste eguna. Ez dakit bere burua euskalduntzat jotzen zuen, baina bai laudioartzat".\nBere izaerari buruz galdetuta, bere lagunek honakoa aipatu dute: "Orain jende askok esaten du oso pertsona serioa dela, baina ez zen horrela. Serioa zen bere lanean, baina bestela oso dibertigarria zen".


EITBko aurkezleen bideoa abesten 2020ko EITB Maratoiaren Bertso Katean | EITB Maratoia\n"Ez negar egin, gu elkarrekin" abestu daiteke, eta bideoa eitb.eus-era igo. Bertso berria ere sortu daiteke, eta bertso hori webgunearen bitartez partekatu edo/eta bideoan abestu.\nEITB Maratoiko bertso katea aurrera doa. Herritarrak hasi dira bideoak eta bertsoak bidaltzen koronabirusaren kontrako ekimenarekin bat egiteko, eta jada aurpegi ezagun batzuek ere egin dute beren ekarpena, tartean EITBko hainbat aurkezlek. Bideoa gaur estreinatu da, eta bertan kantuan ari dira Euskal Irrati Telebistako aurpegi eta ahots ezagun asko. Horrez gain, azken egunotan bideoak igorri dituzte hainbat aktore eta musikarik, besteak beste Zorion Eguileor, Andoni Agirregomezkorta, Maribel Salas, Miriam Cabeza eta Karmele Larrinaga aktoreek, Matilda eta Skasti musika taldeek, Roberto Moso Zarama taldeko abeslariak eta Iban Garcia youtuberrak.\nAurten, denok gara EITB Maratoiaren kausa, eta erronka zera da: euskal gizarte osoaren sentimendua islatuko duen bertso erraldoi bat sortzea, bertso kate itxura izango duena eta denok elkartuko gaituena, koronabirusaren aurka.


Ura - Didactalia: material educativo\nUra aztertzea, bizitzeko ezinbesteko elementua den aldetik; uraren propietateak, uraren zikloa, uraren erabilerak eta neurri gabe erabiltzea, eta ura eskuratzea.\naldez aurreko jakintza: Sekuentzia didaktikoan gai honi buruzko jakintza guztiak garatu dira; hortaz, ez da aldez aurreko berariazko jakintzarik behar.\nhelburu didaktikoak: Uraren ezaugarriak, lurrean duen aurkezpena, uraren erabilerak eta bizitzeko eta gizateriarentzako duen garrantzia azaltzea.\nPalabras clave: materiaren egoerak biltegiratze artifiziala edateko uraren arazketa hondakin-ura garbitzea uraren erabilerak uraren propietateak uraren zikloak\nURL repositorio: /repositorio/06042010/58/es-an_2010040633_9121023\nMapa Conceptual sobre Ura\nedateko uraren arazketa,


Udako giroa nagusituko da datozen hilabeteetan Caser egoitzetan antolatuko diren ekintzetan – Irunero\nPosted on 2019(e)ko abuztuak 5 by Irunero\nIrungo San Pedro eta San Martzial jaiak atzean utzi ostean, udako ekintzen antolaketan zentratuko dira Anaka eta Betharrameko Caser Residencial egoitzetan. Udako hilabeteetarako ekintza bereziak antolatuko badira ere, urtean zehar egiten diren tailer eta bestelako ekintzen erritmoari eutsiko zaie era berean.\nItsasoaz mugarik gabe disfrutatzeko aukera\nUdako ekintza nagusietako bat “Mugarik Gabeko Bainuak” izena daraman programa izango da. Programa honen bitarteaz, Anaka zein Betharram egoitza zein eguneko zentroetako erabiltzaileei hondartzara hurbiltzeko erraztasunak ematen zaizkie, udaran eguzkiaz eta itsasoaz gozatzeko aukera izan dezaten. Udako hilabeteetan zehar era honetako bi irteera antolatzen dira astero.\nUdako ekintza bereziak\nHortaz gain, bestelako ekintzak antolatzen dira egoitzetan. Esaterako, uztaileko lehen astean udarari ongietorria emateko festa bat antolatu zen Anaka egoitzako terrazan, musika eta mojitoekin. Uztailaren 7an, berriz, San Ferminak ospatu ziren Anakako egoitzan eta 12an eguneko zentroan egindako berritze lanak amaitu ostean, Eguneko Zentroarekin berriz elkartzeko beste festa bat antolatu zen. Gainera, Nagusilan taldearen musika emanaldia eta bingo bereziak izan dituzte ere.\nBetharrameko egoitzan udako ekintza bereziak antolatu dira ere. Endanea lore-dendara irteera bat antolatzeaz gainera, egoitzaren alboan dagoen parkeaz gozatzeko irteerak prestatzen dira ere, egoitzako erabiltzaileek naturaz gozatzeko aukera izan dezaten. Hortaz gain, ekintza musikal ugari izango dira udako hilabeteetan zehar. Betharramen gainera, Hondarribiko jaien prestaketa lanei ekingo diete ere udara amaitu aurretik, egoitzako kantinera aukeratu eta apainketa lanak aurrera eramateko.\nBi egoitzetan egingo den beste ekintzetako bat “Paellada” izango da. Betharram egoitzaren kasuan ekintza hau uztailaren 13an egingo da eta Anakako egoitzan, ordea, uztailaren 19an. Abuztuko hilabetera begira aurrerago ezagutzera emango diren ekintza osagarriak antolatzeko asmoa dago.\nTailerrak betiko martxan\nUdako erritmoak, ordea, ez du urte osoan zehar Caser Residencial egoitzetan burutzen diren erritmoan eragin. Arte-terapia tailerra izango da udako hilabeteetan zehar bertan behera geldituko den tailer bakarra. Gainontzeko tailer eta ekintzak, adibidez, musika-terapia tailerra, bi egoitzetan egiten jarraituko dira.\nPosted in PublierreportajeaTagged Adinekoen egoitza, Caser, irun, irunero, Publi-erreportajea\nCaser egoitzan Hondarribiko jaiak ospatzeko prestaketa lanetan murgildurik daude\nFolder paper-dendak Luis Marianoko denda berrian jasoko ditu bezeroak aurrerantzean\nBidasoa ibaiko jaitsiera iritsi da beste urte batez\nHondarribia Arraun Elkarteko emakumezko arraunlari irundarren bizipenak


Positibotzat jo du PSE-EEk ikasle guztien Interneteko konexioa bermatzea : Bidasoko Hitza\nIkasle guztien "aukera berdintasuna" bermatzeko "ezinbesteko" laguntza dela argudiatu du udal talde sozialistak.\nIkasle guztien Interneteko konexioa bermatzeko diru-laguntzekin asetuta agertu da PSE-EE.\nZailtasun ekonomikoak bizi dituzten familiei Internetera konektatua egon daitezen udalak eskainitako laguntza “oso positibotzat” jo du Hondarribiko PSE-EEren bozeramaile Iosu Alvarezek. Ikasturtea etxetik, sarearen bidez, jarraitu behar duten ikasleei begira abiatutako diru-laguntza ikasle guztien “aukera berdintasuna” bermatzeko “ezinbesteko” neurria da talde sozialistarentzat. Apirilean egindako aldarrikapena asebeteta ikusi du modu honetan udal alderdiak.\n“Inongo zalantzarik gabe berri oso ona da, eta PSE-EEk azken urteotan egindako aldarrikapenarekin bat egiten du: eskola materiala eta baliabide informatikoak eskuratzeko diru-laguntzak ezartzea”, erantsi du Alvarezek.\nErlazionatutako edukia2,5 milioi eurotik gorako diru-laguntzak onartu ditu udalak


Elizondoko etapa Berroeta | Camino de Santiago | Baztango Bidea\nElizondoko etapa Berroeta\nKokaleku honetan zaude: Azala > Bidaiak > Donejakue bidea > Baztango Bidea > Elizondoko etapa Berroeta\nEtapa 4: Elizondoko etapa Berroeta\nBerrobetako erromesen aterpetxea\nTel.: 635 296 716, 622 247 748, 948 58 50 19\nValle del Baztán Gazte Aterpetxea\nTel.: 948 581804\n( 15 botoak ) Atsegin dut!\nTel.: 948-452606699-478028 kontu-saila\nEtapari buruzko informazioa 4: Elizondoko etapa Berroeta\nLekaroz eta Iruritatik igaro ondoren, arroa atzean geratzen da, Baztango bigarren herrixkarik jendetsuena eta arkitektura zibil bikaina duena. Hala, presarik gabe baina etenik gabe, bidea kota altuagoetara igotzen da, lehendabizi, Zigaurre auzoraino eta San Andres ermitara, eta, ondoren, Zigara eta Zigara, "Katedrala" ezizena duen herreriazko San Lorentzo parrokia-parrokiara. Azken izkinak Trinitate Santuaren ermita zimurtuaren eta Aniz txikiaren ondoan igarotzen dira, Berroeta aldera sartzeko atea, Abartanen itzalpean.\n0 km. Elizondo(Zerbitzu guztiak)\nBaztango hiriburuan, Bidea Udalaren hemeretzigarren fatxadaren ondotik igarotzen da eta Jaime Urrutia kalea jotzen du. Denda txikiz beteta dago, eta fatxada batean, 1913ko erriada mitikoan uraren maila noraino iritsi zen erakusten duen plaka ikus dezakegu. Ru honetan ere, erromesen ospitale zaharra kokatuko litzateke, Aita Germanek aipatzen duena: “Errege-bidearen eta Ur Nagusiaren artean”. Pedro Zuga plazarekiko elkargunean eskuinetara jo eta Baztan ibaia gurutzatu, haran osoa bustitzen du eta Oronoz Mugaairetik abiatuta Bidasoa ibaia deitzen zaio. Ezkerrera biratu, eta ibilgutik paralelo joango gara Braulio Iriartetik. Eraikin modernoagoetako Baztan Berri plazaren ondoren, bide bat eta asfaltatutako tarte bat hartu ditugu, Uharte auzora iristeko, Lekaroz mugapean, gazte aterpetxearen ondoan (1,7 km)\n1,7 km. Lekarozko aterpetxea\nKontseilu Onaren eliza 1891n inauguratu zen, eta oraindik bizirik dirau Lekarozko kaputxino eskolaren oroitzapenak. Tenpluaren alboko aldean enpresa-campus bat eraikitzea aurreikusten da. NA-4404 lasai-lasai jarraitzen dugu, ibaia salbatu eta Iruritako ‘errebotea’ izeneko plazaraino. Gozotegi bat eta janari-ultramore bat aurkituko ditugu han. Errepidearen beste aldean, XV. mendeko Jauregi de armeria jauregia dago, asteko edozein egunetan ikus daitekeena (ikus oharrak). Biztanleria da ibarreko bigarren populatuena, eta arkitektura zibil pribilegiatua ere badu.\n3,5 km. Irurita(Denda. Gozogintza)\nNA-2540 errepidea hartu Berroeta norabidean kilometro erdi baino gehiago. Orduan, ezkerretik atera eta errepide zati on bat hartu. Prezioa da eguneko aldapa handiena, eta behar baino gehiago luzatzen da Zigaurre, Zigako auzoetako bat (4,9 km) lortu arte. Bidearen oinean San Andres ermita ikus dezakegu. Arkupedun ataria da eta alboko eskaileretatik sartzen da. Errepidetik abiatu eta bihurgunera iristean beste bidezidor bat hartu (merezi du errepidez jarraitzea eta Baztan bailarako begiratokitik pasatzea, bista harrigarriak dira eta, gero asfaltotik jarraitu dezakegu Bidearekin bat egin arte). Zigaraino desbideratuko dugu.\n6,2 km. Ziga(Taberna-Jatetxea)\nIbilbidea oin-puntetatik igarotzen da, baina, hala ere, sar gaitezke San Lorenzoko parrokia gertutik ikusteko, XV. mendekoa eta Baztango katedrala ezohikoa. Eliza, herrestanoa, apaingarririk gabekoa, hareharrizko harlanduz altxatu zuten, eta barrualdean erretaula nagusi barrokoa eta estilo bereko hainbat pintura nabarmentzen dira. Zigan pausatuta dago eta jan dezakegu, aldez aurretik abisatuta (ikus oharrak). Herria utziko dugu errepidera itzultzeko. Apaizaren iturriaren ondotik igaro eta hirurehun metro geroago, Trinitate santuaren baselizaren aurrien ondotik pasatzen den ezkerreko bazterbidearen ondoan bide bat hartzen dugu (Km 7,9).\nEskuinean, errepidearen beste aldean, Aniz ikusten da, ibarreko populazio txikiena. Jardunaldi horietan, udazkenean eta neguan, iratze-egitura konikoak ikusiko ditugu zelaietan. Helmugak (piloak) dira, pago-makila baten inguruan egiten direnak. Iratze lehorrak, batez ere lehen, ohea erabiltzen zuten aziendarentzat, eta gero ongarri gisa. Done Jakueren bidea errepidetik sartu eta handik irteten da, eta, azkenik, Berroeta aldera iristen da, 1095 metroko Abartan mendiaren azpian. Erromesen aterpetxea plazan dago, eta frontoiaren gainean dagoen eskola zaharra da (9,7 km).\n9,7 km. Berroeta(Aterpetxea)\nEtapa honetan ez da zailtasun larririk aipatu behar. Zatirik garestiena Sigaurren igoera laburra da.\nIruritaz gain, Zigak taberna-jatetxea du La Posadan. Bazkaldu nahi badugu, hobe da aurrez jakinaraztea Ana Belén jabeari. Berroetan gaua igarotzen duten erromesetara eta afaltzera eraman nahi dute, han ez baitago tabernarik. Telefonoak: 600024137 eta 948 58 11 08. Berroetako aterpetxeak badu sukaldea, lata edo potoren bat dauka biltegian, eta janaria Elizelizatik edo Iruritatik ere ekar daiteke.\nHalaber, 5,3 kilometrotan luzatu daiteke jardunaldia San Blas bentaraino (ikus hurrengo etapa), Belateko portuko zeharbidea arinago egiteko. Taberna-jatetxea eta gelak dituzte. Menua 12 euro da. Gela bikoitzak 60 euro balio du (ohe bananduetan edo ezkontzakoetan), eta hirukoitza, 78 euro. Aldez aurretik erreserba egitea komeni da 626198455 edo 948 585016. Astearteetan ixten da.\nErromesek 4. etapari buruz zer iritzi duten Elizondoko etapa Berroeta\nEtaparen profila 4: Elizondoko etapa Berroeta\nEtapa ikusi 3 Urtea: Baztango Bidea:\nUrdaxeko etapa Elizondon\nEtapa ikusi 5 Urtea: Baztango Bidea:


Eliza Ama Santaren irugarren mandamentua,\neta lenengo Komuniorako prestaeraren gañean.\nJesu-Kristo gure Jaunak Ostegun santu gabean, bere pasio, eta eriotza santuaren besperan, bere Apostoloakin egin zuen azkeneko apari ondoan, sermoi txit luze, eta gozo bat guziai egin zien: eta ondoren bere guganako amorioaren prendarik, señalerik, eta testimoniorik andiena eman zigun, eta betiko eutzi zigun, orduan ordenatu edo egin zuan Eukaristiako Sakramentu Santuan: Meza santua esaten dan guzian orain berritzen dan Misterio guztiz miragarri artan. Badakizue alabaña, N.K.: Jesu-Kristo berbera, bere gorputza, eta odola, bere anima, eta Jaungoikotasuna Aldareko Sakramentu Santuan egiaz arkitzen dala, ezkataturik edo estalirik badago ere, ogiaren, eta ardoaren antz, edo etxuraren azpian: eta guk, ezin ikusi arren nola dagoan, sinisten degu, an dagoala osoro, eta egiaz, Aita eternoaren eskuian Zeruko glorian dagoan Jesu-Kristo berbera: bada aren Majestadeak berak, nai duen guzia egiteko poderio neurrigabea duenak, eta gezurrik ezin esan dezakeanak ala aseguratzen digu. Zertako ordea egin zuen Sakramentu miragarri ori? Bi gauzatarako: 1. Munduak dirauen artean, Gurutzean berak ofrezitu bear zuen Sakritizioa, egunoro bere Aita eternoari ofrezitzeko, eta presentatzeko Meza Santu guzietan: eta Meza Santua zer dan, eta zertako dan, eta nolako ondasun, eta probetxuak dauzkan zeoro esan nizuen beste dotriña batean: eta 2. egin zuen Sakramentu miragarri ori, gure janari edo alimentu izateko: bere pasio santuaren memorial edo akordagarri bat edo betiko oroitzamena uzteko: bere graziaz gure animak betetzeko: eta betiko gloriaren bai edo prenda bat bertatik emateko: eta ori grazia Eliza Ama Santak txit ederki, hitz oetan erakusten digu: bada Jesu-Kristoren ontasunaz, eta amorioaz arriturik bezela esaten du: O sacrum convivium, in quo Christus sumitur; recolitur memoria Pasionis eius; mens impletur gratia; et futurae gloriae nobis pignus datur! Eta ori bera Jesu-Kristo gure Jaunak argiro erakutsi zigun, Ebanjelista Santuak, eta San Paulo Apostoluak eskribiturik utzi zizkiguen Jesu-Kristoren beraren hitz oetan. Nik agintzen dizuedan edo emango dizuedan ogia nere aragia da (Joan 6. 32.) Ar ezazue, eta jan ezazue: au da nere Gorputza, eriotzara zuekgatik entregatua izango dana (Luc. 22. 18.) Au berau egin ezazue, nizaz oroitzen edo akordatzen zeratela (1. Corint. 11-21.) Nere aragia jaten duena, eta nere odola edaten duena nigan dago: eta ni argan nago. (Joan 6. 27.) Nik esaten dizkitzuedan hitzak espiritu, eta bizitza dira. (Ibid. 64.) Eta orain zertako uste dezue dotriña miragarri au aitatu dizuedala? Da arritu zaitezten, ni arriturik nagoan bezela, ikusirik Jesu-Kristoren guganako amorioa, eta gure biotzetara etorteko daukan deseo guztizkoa: eta Kristau askoren nagitasuna, atzerapena, eta ardurabagetasuna Jesu-Kristo Sakramentu Santuan errezibitzeko. Kristauak, aiñ itxutuak, eta minduarekin aiñ josiak ezpaleude: eren animak maite balitue: eren buruen etsai ezpalira: iñork agindu bage, anziñako Kristauak bezela, egunoro, eta alik sarriena, eren animako bizia, eta salbariorako aiñ indar andiak ematen dien Sakramentu Santua errezibitzeko alegiñak egin bear lituzke; baña ikusten dana da: asko, eta asko igesi dabiltzala: eta Eliza Ama Santak bere Mandamentuarekin, eta eskomunikazioarekin obligatuko edo premiatuko ezpalitu, iñoiz ere komulgatu bage egongo liratekeala. Jaungoikoak arren argitu ditzala, eta sarri, eta ondo komulgatzeko gogoa diela. Eta orain aditu ezazue, urteoro gutxianez ondo komulgatzeko Eliza Ama Santak ipiñirik daukan Mandamentua: eta nola gazteak antxitiko komuniorako prestatu bear duen.\nG. Zein da Eliza Ama Santaren irugarren Mandamentua? E. Paskua Erresurrekziokoetan komulgatzea: au da Paskuaren aurretik edo ondoren señalaturik dauden egunetan: zeñak eskuarkiro dira, Erramuko domekatik Paskuaren zortzigarreneraño: Obispo Jaunaren lizenziarekin aurreratzen edo luzatzen ezpada denpora ori.\nG. Orrela Mandamentu onekin kunplitzen ezta, urteko beste denpora batean kunplituarekin? E. Ez: denpora señalatu artan komulgatu bear due Kristau guziak, eta bakarrik luzatu dezake 1. konfesoreak, disposizio ohearekin komulgatzeagatik, denpora ori luzatu erazotzen badie: bada Eliza Ama Santak orretako eskualdia konfesoreari ematen dio: eta penitenteak konfesoreari obedezitu bear dio: eta 2. edo aurreratu edo luzatu lezake eren Arzaiaren lizenziarekin, Paskuako denporan, ezin kunplituko duen tokian arkituko dirala uste badue: eta Paskuaren alik gertuena komulgatu bear dira.\nG. Edozein Elizatan komulgatuarekin kunplitzen ote da? E. Ez: bakoitzak bere Parrokian komulgatu bear du; eta motiborik badu beste Eliza batean komulgatzeko, bere Arzaiari lizenzia eskatu bear dio: eta ematen badio, orobat kunplituko du.\nG. Eta kunplitzen ote da Elizaren legea komuno gaizto batekin? E. Ez: ori lizate beste pekatu arrigarri bat geiago egitea: eta Paskuaz kunplitu bage gelditzea.\nG. Eta Paskuako denporan komulgatu eztiranak: edo komunio gaiztoa egin duenak; egon ditezke urrengo Paskuetaraño berriz komulgatu bage? E. Ez: Elizako legeak beti darraie ondo kunplitu artean, eta len baño len komunio on bat egiteko egiazko dilijenziak egin bear ditue; bada bitartean beti pekatu mortalean daude.\nG. Eta paskuaz kunplitzen eztuenak, pekatu mortal egiñaz gañera, zer beste penarik due? E. Kunplitu artean, Elizan sartzea, eta ill ezkero Kristauaren sepultura ematea eragotzirik dauka Eliza Ama Santak.\nG. Eta norzuak daude obligaturik Paskuako denporan komulgatzera? E. Arrazoiaren adiñera etorri ezkero, bear dan ezaguera duen Kristau guziak.\nG. Eta nori dagoka examinatzea, gazteak ezaguera orretara eldu diran edo ez, lenengo komunioa egiteko? E. Parrokia bakoitzeko Arzaiari.\nG. Pekaturik egiten ote due, dotriña ondo ikasteko alegiña egin bagez, muga onean prestatzen edo disponitzen eztiranak, Paskuaz kunplitzeko? E. Bai, pekatu andi bat egiten due: ezaguerarik baldin badue; deskuido ori andia bada; eta nagitasunetik, edo ardura bagetasunetik baldin badator.\nG. Zergatik? E. Zergatik Mandamentu onek obligatzen dituan ezkero, bearturik edo premiaturik daude prestatzera edo disponitzera, onekin kunplitzeko.\nG. Nork bestek onetan pekatu egiten du? E. Beren humeai, eta mirabeai orretako bear dan dotriña erakusten eztien edo erakutsi eragiten eztien gurasoak, eta nagusiak.\nG. Eta dotriña jakitea bakarrik asko da lenengo Komuniora gazteak prestatzeko edo preparatzeko? E. Ez: ori garrza bearra bada ere, ori baño bearrago da oraindio ondo komulgatzeko, Bauptismoan artu zuen Jaungoikoaren grazian irautea; edo bein galdu bazuen, grazia ori berriz iristeko egiazko alegiñak egitea.\nG. Eta orretan nork batez ere lagundu bear die gazteai? E. Eren gurasoak, eta gurasorik ezpadue, eren guraso-ordekoak.\nG. Eta Jaungoikoaren grazian gazteai iraun erazotzeko, zer egin bear due gurasoak? E. Orretako Jaungoikoari bere laguntasun espeziala eskatu bear diobe. Eta txikitanik, dotriña Santua erakusten dienean, beren biotzetan sortu erazo bear die Jaungoikoaren amorioa, eta pekatuaren iguitasun andi bat. Eta orretako askotan, edo beinzat egunoro, goizean janzitzen dituztenean, eta oerako erazten dituztenean edo beste al diren batzuetan, esan bear die, era onetan edo bakoitzak al duan moduan: A! nere seme edo alaba: zu nerea baño Jaungoikoarena geiago zera: niri baño geiago zor diozu Jaungoikoari. Nik asko nai badizut ere, Jaungoikoak askoz geiago nai dizu Jaungoikoak ezerezetik sortu zaitu: beretzako egin zaitu: Bauptismo Santuan deabruaren mendetik atera zaitu: pekatutik libratu zaitu: Kristau egin zaitu, eta semetzat artu zaitu: zu nor bazera bada edo Jaungoikoari gusto emateko alegiña gogotik egiten badezu, Jaungoikoak txit maite izango zaitu: Jaungoikoaren bendizioa ugari izango dezu mundu onetan; eta gero betiko kontentu-poz eta atsegin guziak Zeruko glorian: eta ala txit maite izan bear dezu zuk ere nere seme zure Jaungoikoa eta bera ondo ezagutzeko alegiñak egin bear dituzu: eta berari atsegiñ egiteko deseo andiarekin eskatu bear diozu sarri, humill izateko, eta bere mandamentu Santuak kontuz beti gordetzeko bere grazia, eta laguntasuna: eta gauza gaiztorik edo pekaturik eztezu arren iñola ere egin bear; bada Jaungoikoa aserratuko zenduke: deabruaren esklabo izango ziñate, eta baita gero aren lagun zorigaiztokoa ere infernuko su eta garretan: nun gaiztoak beti erretzen eta kiskaltzen daude tormentu izugarrien artean. Eta naiago nuke nere seme edo alaba maitea, zu nere begien aurrean ementxe illik ikustea, ezenez pekatu mortal batekin Jaungoikoaren grazia eta adiskidetasuna galdu dezula aditzea. Azkeneko hitz oetxek sarri esan oi ziozkan Franziako Erregiña andi batek bere seme San Luis Errege izan bear zuenari. Eta ainbesteraño pekatu mortalaren iguitasuna, eta gorrotoa bere biotzean sartu zion; nun Errege Santuak bere bizi guzian pekatu mortalik egin etzuen: eta ain Santu andia izatera allegatu zan. Eta zuek ere, onela edo al dezuen moduan, alegin guzia egin bear dezue, zuen gaztetxoak Jaungoikoaren grazian konserbatzeko: bada ori da prestaerarik edo disposiziorik ederrena, ondo eta frutu andiarekin lenengo Komunioa egiteko: eta orrelakoen biotza da Jaungoikoari gustatzen zaion tokia edo egonlekua, eta orrelakoak gero txit ondo bizi oi dira eta betiko zoriona iristen due.\nG. Eta baldin antxitiko Komunioa egin baño lenago, oitura gaiztoak arturik badauzkate ia gazteak; zer egin bear due ondo komulgatzeko? E. Aditzera eman bear zaie; mundu onetan izan dezakeen desditxarik andiena dala, estadu gaiztoan daudela, komulgatzea. Obe lukeela itxuturik, gorturik, mututurik, eta betiko elbarriturik gelditzea: eta baita plaza baten erdian Borrero baten eskuz urkamendi batean iltzea, ezenez gaizki komulgatzea: bada gaizki komulgatzea da, Jesu-Kristori al dan afrentarik, eta injuriarik andiena egitea: berriro illerazotzea: eta deabrua dagoan toki nazkagarri batean Jesu-Kristo bera, nai ta ez bezela paratzea: eta ala komunio gaiztoari darraio eskuarkiro itxumena, biotzeko gogortasuna, askotan uste bageko eriotza; eta geienean, egiazko penitenziarik egin bage iltzea, eta infernura betiko joatea.\nG. Eztira bada gazteak ondo konfesatzen, komulgatu baño lenago? Eta eztira Jaungoikoaren grazian lenago jarten? Zertako orrenbeste bildur? E. Batzuek bai, baña beste batzuek ez. Jaungoikoaren bildurrean dotriña onarekin seme izan diran gazteak, ustekabean edo deskuidoan bezela, pekatu mortalen bat edo beste egin arren, espera leiteke, baldin erengan biurturik, beren gaizki egiñaz ondo damuturik, eta berriz pekatu mortalik iñola ere ez egiteko asmo, eta determinazio firme bat arturik, Jaungoikoari humillaturik, barkazioa eskatzen aritzen badira; eta orrela ondo prestaturik konfesatzen badira, Jaungoikoaren grazia egiaz iristen duela, eta ondo prestaturik komulgatzen dirala. Baita beste gazte asko dotriña gutxirekin, Jaungoikoaren bildur bage, gaizki azi, eta pekatu egitera erraz oitu diranak; eskuarkiro edo geienean gaizki konfesatzen eta gaizki komulgatzen dira: zerren, pekatuak ardurabage egin arren, itxuturik egon oi dira: beren estadu gaiztoa ezagutu ere nai eztue: izan arren biraugilleak, gaizki esaleak, juramentugilleak: gurasoai errespetorik eztienak: soberbia alde guzietatik darienak: ala ere ezteritzobe gaitz andirik egiten duenik: eta ala beren oitura txarrak pena andirik ematen eztie: eztira bear bezela humillatzen, zerren beren buruak ezagutzen eztituen: eta nola bear bezelako damutasun egiazkorik, eta proposito firmerik eskuarkiro eztuen, eztira Jaungoikoagana egiaz, eta biotz guztitik biurtzen: eta argatik beren oitura edo aztura gaiztoakin gelditzen dira, eta askotan konfesatu, eta komulgatuagatik ere beti bat izan oi dira: Jaungoikoak argitasun espezial batekin txit esnatu, eta eren estadu txarrak ondo ezagutu eragin degien artean: eta orduan konfesio jeneral on batekin, lengo utsegiteak erremediatu ditzakean artean: eta ala ere lengo oitura txarrak beti beregana tiratzen ditu: eta asko, ta asko atzera biurtzen dira, eta galtzen dira. A! Zenbat guraso, eren humeak gaztedanik ondo azi bagez, Infernuan arkitzen diran; eta zenbatek ara jarraituko dien ! Baña alperrik da; gurasoak gaiztoak badira, eta exenplo gaiztoa ematen badie; humeak gaiztoak izango dira. Jaungoikoak milagroren bat oen fabore egiten ezpadu: edo guraso gaiztoen aldamenetik txikitanik ateratzen ezpaditu.\nG. Zer erremedio artu diteke bada orrelako gazte gaiztoak ondutzeko, eta lenengo komuniora ondo prestatzeko? E. Guzien gañeko erremedioa da, gurasoak erak ejenplo ona, eta konseju onak sarri ematea: eta eren humeen gaiztakeriak, eta oitura txarrak etxean nabarbenak badira, 1. gurasoak modu onarekin, eta konseju onakin, ez golpeka, eta deadarka; eta ezta aserretasun andiarekin ere, ezpada orretako Jaungoikoari bere laguntasun espeziala eskaturik hitz onakin, eta amorioz, oriek ondutzeko, eta korrejitzeko alegin guziak egin bear ditue, eta 2. ala ere erremediatzen ezpadira, noiz edo noiz bazkaria edo aparia kendu: edo beste kastiguren bat eman: eta orrez gañera, komuniorako lizenzia eman bear dienari, abisatu, nolako oiturak dituen gazte oriek, komuniorako lizenzia eman baño lenago, ondo probatu ditzan: eta bere konseju onakin, eta lenago bein, ta berriz, ala bear bada, konfesatu erazoarekin, oitura gaizto oriek, komulgatu baño lenago utzi ditzen: edo beinzat benaz, eta gogotik erremediatzen abiatu ditezen; eta aurrera ere txit erremediatuko diralako, uste edo esperanza ona eman dezen.\nG. Eta lenengo komunioa disposizio santu batekin errezibitzea asko ote da salbazioa iristeko? E. Ez: egin bear ditugu alegin guziak, orduan errezibitzen degun grazia gure bizi guzian konserbatzeko.\nG. Orrelako zer bidez edo medioz baliatu gaitezke? E. 1. Da sarri, baña ondo prestaturik konfesatzea, eta komulgatzea: bada orrela aldioro indar geiago artuko degu gure pasio, eta aztura gaiztoen kontra: bizitza onetako naigabetan konsueloa arkituko degu: eta Jaungoikoaren grazian irauteko, eta birtuteetan aurreratzeko, laguntasun andi bat izango degu.\nG. Eta zenbat aldiz komulgatzea, konbeni zaio, bere salbazioaren egiazko deseoa duen Kristau bati? E. Lenengo Kristauak egunoro komulgatu oi ziran: eta Eliza Ama Santak nai luke, guziok egunoro komulgatzeko gai beti arkitzea: eta ala bizi diranak zorionekoak dira. Bada komunkiro orain gutxiena illean bein: eta Jesu-Kristoren, eta Ama Santisimaren jai andietan komulgatzeko alegiña egin bear dezue, eta are sarriago Konfesoreak ala akonsejatzen badizue.\nG. Eta zer beste medio ar dezakegu lenengo komunioko grazia konserbatzeko? eta bizimodu on bat egiteko? E. Ona artarako egokienak 1. Goizean, eta arratsean orazio, ota konsiderazio puskatxo bat egitea edo betiko gloriaren edo betiko Infernuaren gañean edo eriotza onaren, eta gaiztoaren gañean, eta ari darraion Juizioaren gañean: eta baita Jesu-Kristoren pasio, eta eriotza Santuaren gañean, beti gogora ekarten degula: 1. nor zan Jesu-Kristo: 2. Zenbat padezitu zuen: 3. norgatik eta zertako padezitu zuen: eta 4. nolako amorioarekin padezitu zuen; eta orduantxe berritu bear ditugu, gure pekatuen damutasuna, eta propositu firmea: eta Jaungoikoari gogotik eskatu bear diogu bere laguntasuna, eta grazia, Jesu-Kristoren izenean gure pasioak benzitzeko. 2. Da era onik badegu, Meza Santua egunoro debozioz enzutea: eta era onik edo lekurik ezpadegu, egun artako Meza guziak Jaungoikoari ofrezitu Jesu-Kristoren izenean, guzietan parte izateko deseo, eta intenzioarekin: eta fiñ orretarako gutxienez, Aita gure, eta Abe Maria bat errezatzea.\nEta 3. da Jai egunak batez ere Jaungoikoaren serbizioan igarotzea, tabernetatik, danzetatik, eta eragabeko joku, eta jolas peligrozkoetatik alde egiñaz: eta egun orietan, besteetan baño, errezo geiago, eta obra on geiago egiñaz. Bada orrela bizi diranak, munduko eroak ala uste ezpadue ere, pake, eta konsuelo andi batekin daude: munduko naigabeak ere errazago daramazte, merezimentu andiak Zerurako biltzen dituzte: eta azkenik eriotza on baten ondoren betiko gloria iristen due, eta ori da nik guzioi deseatzen dizuedana, Aitaren, eta Semearen, eta Espiritu Santuaren izenean. Amen.


2011n Espainia bisitatu zuten atzerriko turistek 8,5 puntuko batez besteko nota eman zioten | Consumer\nHiri-garraioaren eta azpiegituren kategoriak lehen bi postuetan jaso ziren\nEspainia 2011n bisitatu zuten turista atzerritarrek, oro har, gogobetetasun orokorra erakutsi zuten: “antzekoa”, baina “pixka bat handiagoa”, aurreko urtean baino; izan ere, batez beste 8,5 puntu lortu zituzten 10 puntuko eskalan, eta horrek Espainiako turismoa bikain kategoriara hurbiltzen du, Industria, Energia eta Turismo Ministerioak egindako Habitur turismo-ohiturei buruzko inkestaren arabera. Eskainitako produktu guztien balorazioa zortzi puntu ingurukoa izan zen, nahiz eta hiri-garraioaren eta azpiegituren kategoriak izan ziren lehenengo bi puntuak, 8,2 puntu eta 8,1 puntu, hurrenez hurren.\nBritainiarrek, oro har, 8,7 puntu eman zizkioten Espainiari, batez beste. Alemaniak eta Erresuma Batuak baloratu zuten ondoen ostatua zortzi punturekin. Britainiarrak izan ziren gastronomiaz gehien gozatu zutenak, 8,2 puntu eman baitzituzten batez beste, eta Frantzia aurreko urtearen aldean aurreratu zuten kategoria horretan. Portugaldarrek, holandarrek eta eskandinaviarrek ondoen baloratu zutena azpiegituren atala ere izan zen, Espainiako errepide eta aireportuen kalitatea barne hartzen duena; alemaniarrek, berriz, ingurune turistikoaren eta hiri-garraioaren alde egin zuten. Turistak igortzen dituzten herrialde nagusiek zortzi puntu baino gehiagorekin baloratu zuten Espainiako turismoaren kalitate orokorra: Erresuma Batua, 8,7 punturekin; Alemania eta Herrialde Nordikoak, 8,6 punturekin; Frantzia, Italia eta Portugal, 8,3 punturekin; eta Herbehereak, 8,2 punturekin. “Iritsiera-kopuruan nabarmen eboluzionatu duten herrialdeen artean Latinoamerika eta Errusia daude, eta horien asebetetze-maila batez bestekoa baino handiagoa da, 9,1 puntura iritsi arte”, nabarmendu du txostenak, eta azpimarratu du, halaber, bi hamarren gehitu direla ostatuko eta gastronomiako kalitate/prezio kategorietan, 7,9 eta 7,8ko puntuazioarekin, hurrenez hurren.\nAutonomia-erkidegoaren araberako gogobetetze-mailari dagokionez, Kanariar Uharteak eta Valentziako Erkidegoa 8,7 punturekin, Balear Uharteen, Gaztela-Mantxaren, Murtziaren, Kataluniaren eta Errioxaren aurretik jarri ziren, 8,6 punturekin. Eskualde horien atzetik, Galizia eta Asturias (8,5 puntu), Kantabria, Euskadi, Andaluzia eta Gaztela eta Leon (8,4 puntu), Nafarroa, Aragoi eta Extremadura (hamarren bat gutxiago) eta Madrilgo Erkidegoa (8,2 puntu) zeuden. Ceuta eta Melillaren balorazioa gainerakoena baino txikiagoa izan zen, 7,6 puntu besterik ez baitzuen lortu.\nLeialtasunaren azterketak erakusten duenez, nazioarteko turista Espainian zenbat aldiz egon den lehenago, gehienek (%83,5) herrialde horretara jo zuten, eta %40,3k 10 aldiz edo gehiagotan. Jatorrizko merkatuari dagokionez, britainiarrek eta portugaldarrek turista gehiago bisitatzen dituzte (%90,3 eta %90,2, hurrenez hurren). Gainera, Portugalgo bisitarien %62,1ek eta Erresuma Batuko %50,5ek 10 aldiz baino gehiagotan hautatu dute Espainia.\natzerritarrak bisita Espainia nota-eu turistak


Bizkaiko Kultur Ataria (UPV/EHU) - Kartzelan dauden ikasleen arretarako zerbitzua\nPresondegietako ikasleen harrerako zerbitzua\nPresondegietako Ikasleen Harrerako Zerbitzua 2005. urteko martxoan sortu zen, Presondegietan dauden eta EHUn goi-mailako ikasketak egiten hasi nahi duten edo hasitako ikasketak jarraitu nahi dituzten ikasleei laguntza eskaintzeko helburuarekin. Zerbitzua Ikasleen, Enpleguaren eta Gizarte Erantzukizunaren arloko Errektoreordearen menpe dago.\nZerbitzu hau sortzeko, kontuan hartu zen Euskal Herriko Unibertsitatearen protokoloa Presondegietan diren Pertsonei buruzkoa. Protokolo hori, hain zuzen, aho batez onartu zuen Gobernu Kontseiluak, 2004ko urriaren 28an. Ondoren, II. ERANSKIN moduan argitaratu zen Lehen eta Bigarren Zikloko Irakaskuntzarako Kudeaketa Araudian; hain justu, 2005eko irailaren 16ko EHAAren 177. zenbakian.\nAuzitegi Gorenak protokoloaren baliogabetasun-epaia eman zuen eta, honen ondorioz, beraren jarduera akademiko guztiak bertan behera geratu ziren 2008-2011 akademi ikasturteetan. Gerora, UPV/EHUk errekurtsoa egin zuen auzitegi konstituzionalaren aurrean eta honek protokoloaren aldeko epaia eman zuen. (206/2011 epaia, 2011ko abenduaren 19koa, 2012.eko urtarrilaren 11ko 9. zenbakiko EBO).\nZerbitzuak, hortaz, 2011-2012 ikasturtean berrekin zion jardunari, etenarazi ziren 2008-2009 ikasturteko matrikulak berraktibatuz.\nGai hezkuntzarako europar marko berria aintzat harturik, UPV/EHUko gobernu kontseiluak protokoloaren edukia eguneratu zuen aho batez 2013ko uztailaren 18an egindako bileran. Euskal Herriko Unibertsitatearen protokoloa Presondegietan diren Pertsonei buruzkoa\nZerbitzuak, hortaz, arreta eta laguntza eskaintzen die atzerriko presondegietan diren ikasleei. Espainiar estatuko presondegietako ikasleak ezin har ditzake UPV/EHUk, Presondegietako zuzendaritza nagusiarekin hitzarmenik ez dagoen artean, kontuan hartu behar baita indarrean egon badagoela ekainaren 30eko 6/2003 lege organikoa, ikasleoi eskaini beharreko arreta ezinezko egiten duena.\nZER JARDUERA MOTA ESKAINTZEN DU ZERBITZU HONEK?\nGai akademikoak eta/edo administrazio arloko gaiak kudeatzeko, Presondegietako hezkuntza arduradunarekin eta Unibertsitate Zerbitzu eta Zentroetako arduradunekin elkarlanean jarduten da.\nUnibertsitatera sartuko diren ikasleak\nUnibertsitatera sartzeko frogen kudeaketa 25 urtez gorakoentzat:\nInformazio materiala eta irakasmateriala bidaltzea\nPosta bidez informazioa eta aholkuak ematea hauei buruz: ikasketak, titulazioen eskaintza, arautegia, protokoloa, etab.\nIkasleen eta Unibertsitateko Sailaren arteko bitartekaritza, ikasketen arloko galderei erantzuna emateko.\nInformazio materialak egitea ikasleentzat\nIrakasmateriala bidaltzea (programak, artikuluak, liburuak, etab.)\nNON DAGO KOKATUTA? NOLA JAR NAITEKE HARREMANETAN ZERBITZUAREKIN?\nIgnazio Maria Barriola eraikinean kokatuta dago. (Gelategia)\nElhuyar plaza1, 20018 Donostia.\nTfnoa: 943 01 5207\nFaxa: 943 01 8230\nAsteartea eta osteguna: 9:00-13:00 / 15:00-16:30\nAzken eguneratzea: 2013/10/09


Ikuskizunak - EGONALDIAREN AURKEZPENA - Erriberriko Antzerki Jaialdia (Nafarroa)\n2020ko abuztuaren 2, igandea - 20.00etan\nYarleku Teatro, aurtengo programa ofizialean La casa más pequeña lanarekin parte hartzen duena, Jaialdiak edizio bakoitzean deitzen duen egonaldi artistikoa egiteko aukeratutako konpainia da.\nTaldeak gizarte- eta hezkuntza-izaerako ikuskizunak sortu nahi ditu, antzerkiaren ikuspegi plastikoa eta balioen transmisioa uztartuz. Oraingoan Retales ikuskizuna sortzeko objektuaren poetika ikertzeari ekin dio.\nRetales familiendako antzezlan bat da, non bat egiten duten antzezleen interpretazioak eta objektuen eta txotxongiloen antzerkiak. Egonaldi honetan horretan, Yarleku, María Parrato zuzendariaren eskutik, sormen-prozesura hurbilduko da.\nEzartzen zaizkigun patroiak alde batera utzita, norbera izateko ausardiari buruz hitz egiten duen kontakizun bati ekingo diote, non gorputzen eta identitateen aniztasuna aberastasuna den. Retalesen, adiskidetasunak eta amets partekatuak mundu bizigarri bat sortzeko indarra ematen dute, haraino hegan egiteko.


Excel ikastaroa antolatu du TaPuntuk Uztailaren 11erako\nGezurra badirudi ere, gaur egun, Excel tresna erabiltzen jakitea oinarrizkoa da edozein lan funtzio garatzeko orduan. Izan ere, datuak gorde eta kudeatzeko gehien erabiltzen den aplikazioa, Microsoft Excel izaten jarraitzen du eta. Gure esperientzian oinarrituz, TaPuntun urtean zehar gehien ematen dugun ikastaroa da zalantzarik gabe, gehinbat Excel Aurreratua.\nBaina, zer da Excel aurreratua?\nExcelen zerrenda luzeak ditugunean, hauek kudeatzen jakitea eta zerrenda horietatik behar duguna ateratzen jakitea da ikastaro honen helburu nagusia. Errealitate honen aurrean, uztailerako ikastaro ireki bat antolatzea pentsatu dugu TaPuntun, interesa duen orori, udaran ikasi eta urtean zehar praktikan jartzeko aukera emanez. Ikastaro honi esker, Excel zerrendak kudeatzeko dauden tresnak ezagutu ahal izango dituzu.\nBeraz, zure egunerokotasunean, Excel tresna, datu base gisa erabiltzen baduzu, baina datu horiei etekina gehiago ateratzeko aukera duzula uste baduzu, ez izan zalantzak, hau da zure ikastaroa eta!\nFormula asko ditugu Excelen, baina ikastaro honetan zerrendetarako baliagarriak izango direnak ikasiko ditugu!\nZerrenda batean erregistroak antolatuta izateak, gerora, aukera gehiago irekiko dizkigu!\nIkusi nahi ditugun datuak bistaratu eta beste guztiak ezkutatzen ikasiko dugu!\nZerrenda osoa ikusi beharrean, zatika ikusi ahal izango dugu eskema bat sortzen badugu!\nKategorika egin ahal izango ditugu funtzioak modu oso erraz batean!\nZalantzarik gabe, ikastaroko gairik garrantzitsuena. Taula dinamikoak sortzen ikasiko dugu, jatorrizko datuak oinarri izanda, lortu beharreko informazioa eskuratzeko.\nIzen eman, ez galdu aukera!\nDatari dagokionez, uztailaren 11 da aukeraturiko eguna. Goizez nahiz arratsaldez garatzeko aukera eskaintzea pentsatu dugu, zure beharretara egokitzeko asmoz. Interesa edukiz gero, ondoko galdetegia bete eta eman izena gurean. Ikasi Excelek dituen tresnak!\nZuen ezkontzarako web-orri bat diseinatuko zenukete?


urria 2018 – Baigera\nRioja Vega upategira irteera\nOn urria 29, 2018 urria 29, 2018 By webaigeraIn Kategoriarik gabe\n110 lagun joan ginen, 08:30 Azpeititik irten eta Lizarrara heldu ginen 10:45 aldera, bertan azoka ikusteko aukera eduki genuen, 12:00ak aldera upategi aldera irten ginen, bi txandatan banatuta eta gida baten laguntzarekin, bisitari ekin gion, oso interesgarria izan zen bisita hau nola etortzen diren traktoreak eta nola ematen dioten hasiera ardoa egiteko prozesuari. Ondoren jangelara …\nIrakurtzen jarraitu Rioja Vega upategira irteera\nKZguneak azaroan eskaintzen dituen ikastaroak\nOn urria 16, 2018 urria 16, 2018 By webaigeraIn Kategoriarik gabe\nHemen dituzue KZguneak azaroan eskaintzen dituen ikastaroak. Beti bezala, ikastaro hauek aurrez-aurrekoak edo urrunekoak dituzue. Animatu eta denbora aprobetxatuaz gehiago ikasteko aukera. Haunditzeko egin gainean klik.\nLastur-Deba mendi irteera\nOn urria 3, 2018 By webaigeraIn Ibilaldiak\nIrailaren 22an Lastur-Deba mendi irteera egin genuen. Irteera 08:30an egin genuen Azpeititik 34 lagun izan ginen bertan Buelta ederra egin genuen, 8 km gutxi gora-bera Hamaiketakoa Deban, jubilatu elkartean egin genuen eta denok gustura egon ginen . Joan etorrirako autobusa egon zen. Argazkiak ikusgai “Gure argazkiak” leihoan.\n56 lagun joan ginen. Azpeititik 08:00 irtenda, Cabarcenora, bidean hamaiketakoa egin genuen norberak eramandakoa eta 11:00ak aldera parkera heldu ginen. Han batetik bestera autobusean ibili ginen animaliak ikusten. Telekabinetan ere ibili ginen, hase zer paisaje ederra ikusten zen han goitikan. Ondoren bazkaltzera joan ginen, nahiko jan eta edan eginda gero, beste buelta txiki bat …\nIrakurtzen jarraitu Cabarcenora Irteera


Irma urakana, historiako handienetakoa, zuzenean jarraitzen Sustatu.eus - Teknologia albisteak\nIrma urakana, historiako handienetakoa, zuzenean jarraitzen\n2017-09-07 : 10:26\nHistorian ezagutu den urakanik handienetakoa da. Azken urteetako bortitzena, zalantzarik gabe, eta baita Atlantiko zabalean sekula neurtu den handiena ere (Karibe itsasotik kanpo, alegia). Errekor historikoak ari da gainditzen eta Irma zaio izena. Karibeko hainbat herrialde txikitu ditu azken orduotan eta une honetan Haitira bidean doa, Dominikar Errepublika ukitu ondoren. Asteburuan Bahamak eta Florida ere harrapatuko lituzke. Hona hemen non eta nola jarraitu Irmaren ibilbidea denbora errealean, NOAA, Twitter, Youtubeko zuzeneko eta abarrei esker.\nIrmaren historia duela 15 egun inguru hasi zen, ekaitz tropikal baten itxura hartu zuenean Afrika mendebaldeko kostaldean. Harrezkero, Atlantikoa zeharkatuz joan da, gero eta indartsuago bilakatuz, eta atzo (irailaren 6an) 5. kategoriako urakan bilakatu zen. Eta ez edonolako urakana, gainera, sekula neurtu den urakanik bortitzenetakoa baita. Azken orduetan Antilla uharteak harrapatu ditu eta sekulako triskantza eragin du Barbudan, Saint Martinen eta Birjina Uharteetan, besteak beste. Oraingoz 8 hildako daude ofizialki, baina uharte horietako azpiegituren %90 txiki-txiki eginda dago. Bertako biztanle gehienek ez dute ez etxerik, ez urik, ez argindarrik. Gaur gauean Puerto Rico ukitu du, baina erabat harrapatu gabe.\nEsan bezala, ohiko neurrietatik kanpoko urakana da Irma. Sekula neurtu den urakanik handienetakoa, zalantzarik gabe (hainbat arlotan, sekula neurtu den bortitzena ere bai). Beste urakan mitiko batzuen errekorrak gainditzen ari dena (Allen 1980, Andrew 1986, Wilma 2005, Katrina 2005, Cuba 1924... ), eta hurrengo orduetan are gehiago berrindartu daitekeena. Sekula neurtutako haize-ufadarik bortitzenetakoak, 180 mph abiaduratik gorako haizeak 24 orduz mantentzen dituen lehenengoa, 24 orduko epean Metatutako Energia Zikloniko handiena izan duena,...\nHistoriako urakanik handiena izatearekin batera, gainera, bere ibilbidea ere azpimarragarria da, Karibe aldeko lurralde gehienak ukituko omen dituelako. Antillak suntsitu ondoren, Haiti eta Dominikar Errepublika ditu jomuga gaur-bihar. Handik aurrerako ibilbidea ez da horren ziurra, baina azken kalkuluen arabera, Kuba iparraldetik igaro ondoren, Bahama uharteak bete-betean harrapatuko lituzke, eta handik Floridarantz abiatuko litzateke larunbat-igandean. Floridara iristerako indarra galduta egon daitekeela aurreikusten dute baina, badaezpada, Miamin dagoeneko hasi dira 100.000 lagun euren etxeetatik ateratzen.\nUrakanen jarraipenerako zentrua (NHC) informazio osoa ari da ematen, zuzen-zuzenean. NOAA (National Oceanic and Atmospheric Administration) webgunean dago informazio guztia: satelite irudi guztiak (formatu eta parametro ezberdinekin), Irma urakanaren unean uneko datu eta ezaugarri guztiak, iragarpenak, eztabaida-foroa, eta abar. XML bitartez ere jaso daiteke eguneratutako informazio oso-osoa.\nTwitterren ere etengabeko jarraipena dago #irma traolarekin, noski. Urakanen ikerketa eta jarraipena egiten duten hainbat erakunderen eta meteorologoren Twitter-kontuak ere etengabe ari dira azken ordukoak ematen.\nYoutubeko zuzenekoei esker ere unean uneko informazioa jasotzeko aukera daukagu. Hedabideak ere zuzenean ari dira jarraitzen Irmaren ibilbidea, eta denbora errealean ematen dituzte azken albisteak, hala nola The Guardian, CNN, BBC, eta abar.\nAldaketa klimatikoaren ondorio?\nUrakan honen neurri paregabea dela eta, gero eta gehiago ari dira aipatzen aldaketa klimatikoaren ondorioak zeintzuk izan daitezkeen epe labur-ertainera. Azken urteotako joera omen da, neurriz kanpoko egoera meteorologikoak neurtzea gure planetako edozein bazterretan. Urakanak ere gero eta gehiago eta handiagoak izan daitezkeela aurreikusten dute, besteak beste, ozeanoetako uraren tenperatura gorantz doalako, eta ur epel hori delako urakanen erregaia. Ur beroak indartzen ditu urakanak, gasolinak sua bezala.\nDena dela, gauza jakina da Trump presidenteak ez duela sinesten aldaketa klimatikoan. Ez duela federik zientzilariek ematen dizkioten datuetan. Bai, ordea, beste fede mota bat, antza. Urakanei aurre egiteko bidea aurkitu du: errezua. Eta horrelaxe aritu zen duela egun batzuk, Harvey urakanaren ostean, bere lantalde osoarekin.


Bidaideakek ACE Gran Canaria hartuko du Txurdinagan larunbat honetan ospatuko den azkeneko partiduan eta bere bolada onarekin jarraitzen saiatuko da.\nMomentu onean iristen da Bidaideak asteburu honetako jardunaldira, naiz eta Mantxako lurretan merezi ez zuen porrota jaso orain gutxi. ACE, Zuzenak taldeari irabazi eta gero etorriko da Bilbora.\nAurpegi berriekin etorriko dira Kanaria Handikoak, baina beste behin, Bilbotar zaletuentzat ezagunak diren Cristian Gomez eta Juanjo Alonso. Aipagarria izan da Roberto Mena Balea Uharteetako jokalariaren baja, izan ere taldeko motorra izateko asmoz joan zen Kanarietara, baina aste gutxira Madrilera joan zen, CD Ilunion taldean jokatzeko. Ace Gran Canariak maila handieneko ohorezko postuetan jarraitzea izango du helburu, ligako eta kopako fase finalean sartzen saiatuko direlarik. Europan ahalik eta urrunen ailegatzen saiatuko dira. Alonso eta Gomez dira Kanariarren jokalari nagusiak. Bai bata edo beste, partida guztietan talde buruak izan dira. Argi dago Garcia San Romanen jokoa eta intentsitatea, bi jokalari hauen eskuetatik pasatzen dela.\nBilbao BSR jakitun da bide onetik jarraitzeko ezinbestekoa dela ACEri irabaztea. Goiko postuetan jarraitzeko, Ace Gran Canaria bezalako aurkari zuzenen aurka puntuak eskuratzea ezinbestekoa da. Gilek bere gizon guztiak izango ditu jokatzeko prest, baita Amiab taldearen aurka jokatutako partiduan eroriko baten ondorioz zelai utzi behar izan zuen Daniel Diaz ere. Bidaideakek Txurdinagako urteko azken partida irabazten saiatuko da, garaipena zaletu guztiei eskaintzeko.


Iñaki Egurenek emana. Berari Joxe eta Patxi Ansorenaren familiak zion.\nTxistu hau, Joxe Ansorena, Hernaniko txistulari ospetsuarena izan zen (1886-1983).\nHiru zuloko flauta zuzena. Ebanozko tutua du. Metalezkoak dira eraztunak eta ahokoaren errefortzu eta bisela. Fa# tonuan afinaturik dago. Gordetzeko larruzko funda du.\nElemento: 132 Total: 15270


SEO Auto Links – WordPress plugina | WordPress.org Euskara\nMaarten Brakkee-(e)n arabera\nkapoli 2019(e)ko azaroaren 28(a)\nDouglas Karr 2017(e)ko uztailaren 14(a)\n“SEO Auto Links” software librea da. Ondoko pertsonek egin dizkiote ekarpenak plugin honi.\nSEO Auto Links 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez SEO Auto Links zure hizkuntzara.


Nola aktibatu Bateria aurrezteko modua Android-en eta zertarako balio du? Androidea\nNola aktibatu Bateria aurrezteko modua Android-en eta zertarako balio du\nAaron Rivas | | Tutoretzak\nAutonomia ... merkatuan dauden telefono gehienen puntu ahulenetako bat, edozein dela ere bere marka, modeloa, diseinua edo beste edozein ezaugarri. Badirudi epe laburrean amaiera ematen ez duen arazoa dela, normalean aurrerapen handiak ikusten baititugu botere atalean, argazkilaritzan -.Pixel 3-rekin G handia egin zuena bezalakoa- eta beste batzuk, baina gutxi honetan, eta mutila oso txalotua al da, ezta?\nHala ere, bateria sailaren gabeziak eta berrikuntza gutxi izan arren, Android-en funtzio bat dago Bateria aurreztea edo energia aurreztea, bateriaren erabilera aurrezteaz arduratzen dena. Ondoren, zertan datzan eta nola aktibatu azalduko dugu.\nBateria aurreztea edo energia aurrezteko modua (terminologia aldatu egin daiteke telefonoaren marka, modelo, Android bertsioaren eta pertsonalizazio geruzaren arabera) prozesadoreak normalean egiten dituen prozesuak murriztean datza, baita beste funtzio batzuena ere.\n1 Bateria aurrezteko moduak sakrifikatzen duena\n2 Nola aktibatu bateria aurreztea Android-en\nBateria aurrezteko moduak sakrifikatzen duena\nEzaugarri hau aktibatuta dagoenean, mugikorraren errendimendua murriztu egiten da, geografizazio zerbitzuak, animazioak eta atzeko planoko prozesu gehienak. Dardara eta aplikazioen denbora bezalako ezaugarriak ere bai. Hau bateriari minutu edo bizitza ordu gehiago emateko gure eguna amaitzeko.\nHala ere, funtzio honen ezaugarriak aldatu egin daitezke fabrikatzaile bakoitzaren pertsonalizazioen arabera, baita haren izenaren, eman daitezkeen konfigurazioen eta kudeaketaren arabera ere.\nNola aktibatu bateria aurreztea Android-en\nJoango gara konfigurazioa o ezarpenak.\nOndoren, atalaren atalera joango gara gailu.\nSartu ginen Bateria.\nBehin bertan, modua bilatu eta aktibatuko dugu Energia aurreztea eta voila, gure terminalak gainerakoaz arduratzen da. Barren kolorea laranja, gorria edo beste kolore batera alda daiteke.\nAipatu beharra dago urrats hauek zertxobait alda daitezke jada aipatutako hainbat faktoreen arabera, hala nola, telefonoa, marka, Android bertsioa eta pertsonalizazio geruza. Modu berean, antzekoa da edo zehazki Android sistema eragilea duten telefono gehienak.\nBestalde, guk ere irakasten dizugu nola esportatu ditzakezu erreprodukzio zerrendak Spotify-n y nola bidali isilpeko mezu elektronikoak Gmail-ekin Android-en.\nArtikuluaren bide osoa: Androidea » Tutoretzak » Nola aktibatu Bateria aurrezteko modua Android-en eta zertarako balio du\nNola konfiguratu WhatsApp-eko jakinarazpenak


Donostia Zinemaldia :: TOMMY LEE JONES\nHemen zaude: Lehen orrialdea > 60. Edizioa 2012 > Donostia Sariak\t> TOMMY LEE JONES\nTommy Lee Jones aktoreak Oscar sari bat du eta Hollywoodeko artista ezagun eta errespetatuenetako bat da.\nTexaseko San Saba hirian jaio zen, eta bere aitarekin lan egin zuen petrolio ustiategietan, St. Mark School of Texas eskolan eta gero Harvard Unibertsitatean ikasi aurretik. Unibertsitatean Ingeles Filologia ikasi zuen eta cum laude kalifikazioarekin lizentziatu zen. Zineman egindako lehen lana Love Story (1970) izan zen, eta hor hasi zen oraingoz lau hamarkada iraun dituen bere karrera bikaina.\nHonako lan hauetan parte hartu du, besteak beste: Eyes of Laura Mars (1978), Coal Miner’s Daughter (1980) –honekin lehen aldiz izendatu zuten Urrezko Globoetarako–, Stormy Monday (Astelehen ekaiztsua, 1988), The Package (1989), JFK (1991), Under Siege (1992), The Fugitive (Iheslaria, 1993), Heaven and Earth (1993), The Client (Bezeroa, 1994), Natural Born Killers (Hiltzaile jaioak, 1994), Batman Forever (1995), Men in Black (Beltzez jantzitako gizonak, 1997), U.S. Marshalls (1998), Double Jeopardy (Traizio bikoitza, 1999), Rules of Engagement (Erasorako arauak, 2000), Space Cowboys (2000), Men in Black 2 (2002), The Hunted (Harrapakina, 2003), The Missing (2003), In the Electric Mist (2009), The Company Men (2010) eta Captain America: The First Avenger (2011).\nJonesek bigarren mailako aktore onenaren Oscar saria irabazi zuen The Fugitive (Iheslaria, 1994) arrakastatsuko Marshall Sam Gerard zorrotzaren rolagatik. Rol horregatik, halaber, bigarren mailako aktore onenaren Urrezko Globoa irabazi zuen. Hiru urte lehenago izendatu zuten lehenengoz Oscar sarietarako, Oliver Stone zuzendariaren JFK filmeko Clay Shaw pertsonaiarengatik. 2007an, In the Valley of Elah (Elahren haranean) film txalotuan egin zuen lanari esker, Oscar sarietarako izendatu zuten berriz, eta, urte horretan bertan, Oscar saria irabazi zuen Joel eta Ethan Coen anaien No Country for Old Men filmeko protagonista izan zen.\nDuela gutxi, K agentearen rola egin du berriz Men in Black 3 filmean, eta abenduan estreinatuko den Steven Spielbergen Lincoln filmeko protagonistetako bat da. Peter Webber zuzendariaren The Emperor filmaren errodajea amaitu berri du Zeelanda Berrian. Lan horretan, Douglas MacArthur jeneralaren rola egin du. Datorren urtean, Malavita filmeko protagonista izango da Michelle Pfeiffer eta Robert De Nirorekin batera.\n1995ean zuzendari gisa hasi zen lanean kritika bikainak jaso zituen TV movie batekin: Elmer Kenton idazlearen The Good Old Boys eleberrian oinarrituriko TNT katearentzako egokitzapena. Zuzendari izateaz gain, aktore ere izan zen filmean, Sissy Spacek, Sam Shepard, Frances McDormand eta Matt Damonekin batera. 2005ean The Three Burials of Melquiades Estrada filmaren zuzendari, ekoizle eta protagonista izan zen. Filma, gainera, Canneseko zinema-jaialdian lehiatu zen, eta hari esker, aktore onenaren saria irabazi zuen. Duela gutxi, The Sunset Limited (2011) TV moviea zuzendu du HBO katearentzat. Bera eta Samuel L. Jackson dira filmeko protagonistak, eta Cormac McCarthyren lan batean dago oinarrituta. Bestalde, The Homesman idatzi, ekoitzi eta zuzentzeko, eta filmeko protagonista izateko asmoa du.\nPantaila txikian ere arrakasta ugari izan ditu. 1983an Emmy saria irabazi zuen The Executioner’s Song mini-telesaileko Gary Gilmoren rolagatik, eta 1989an Emmy sarietarako eta Urrezko Globoetarako izendatu zuten, Lonesome Dove mini-telesailagatik. Telebistarako egin dituen lan ugarien artean, The Amazing Howard Hughes (1977), The Rainmaker (1982) eta Cat on a Hot Tin Roof (1984) daude.\n1969an Broadwayko agertokietan egin zuen debuta Jonesek, John Osborneren A Patriot for Me lanean. Horretaz gain, Four in a Garden eta Ulysses in Nighttown ere egin ditu antzerkian.\nEgin duen lanik berrienean, Hope Springs, protagonista da Meryl Streep ezagunarekin batera. Filma Donostia Zinemaldiko Zabaltegi Perlak sailean aurkeztuko dute.\nDonostia Sari-emate gala Tommy Lee Jones\n2012-09-28 | 22:00


Javier Echániz eta Asier Guerricaechebarríaren Sorbeltz lanak ‘Julio Alejandro’ 2019 SGAE Gidoi Saria irabazi du\nJavier Echániz eta Asier Guerricaechebarríaren Sorbeltz lanak ‘Julio Alejandro’ 2019 SGAE Gidoi Saria irabazi du 15/aza./2019\nEzkerretik eskumara, Javier Echániz eta Asier Guerricaechebarría Julio Alejandro 2019 SGAE Gidoi Saria jasotzen, SGAE Fundazioaren presidentea den Juan Ramón Arnáizen eskutik, Xixongo Nazioarteko 57 Zineamaldiaren sari-emarian, aurreko ostiralean.\n25.000 euroko dirutza aurreikusten duen aitorpenari eutsi diote euskal egileek, Aitor Echeverría eta Pep Garrido (Katalunia), eta, Isabel Sánchez zein Violeta Salama (Andaluzia) gidoigileek osatu dituzten hautagai finalistekin lehian\nBerria ostiral arratsaldearen azken orduan kaleratu zen. SGAE Fundazioaren eskutik, guztira hiru bikote ziren, tartean euskal gidoigilez osaturiko bat, Julio Alejandro 2019 SGAE Gidoi Sarian finalista genituenak. Sariari eusten zioten lanak, honakoak: Sorbeltz, Javier Echániz (Bilbo, 1956) eta Asier Guerricaechebarría (Bilbo, 1976) egileek sinaturiko narko-thrillerra, euskal gizarteak pairatutako ‘berunezko sasoian’ girotua; Desmontando un elefante lelopeko lana, Aitor Echeverría (Bartzelona, 1977) eta Pep Garrido (Bartzelona, 1979) gidoigileen testuarekin; eta No sea tu falta, kasu honetan, Isabel Sánchez Castro (Malaga, 1977) eta Violeta Salama Tapia-Ruano (Granada, 1982) egileak direla.\nIrabazleak Xixongo Nazioarteko 57 Zinemaldian aditzera eman zituen SGAE Fundazioak aurreko ostiralean, izan ere, egun horretan hasiera eman zitzaion indarrean den zinemagintzaren abagune berri honi. SGAE Fundazioaren presidentea dugun Juan Ramón Arnáiz bazkideak eman zuen saria, FICX Zinemaldia (Festival Internacional de Cine de Xixón) eta gure erakundeak elkarren artean mantentzen duten elkarlanaren testuinguruan.\nSGAE Fundazioak Julio Alejandro Film Luzerako Gidoien XVI. Sariaren deialdia pasa de ekainean egin zuen, 2019ko edizioari dagokiona hain zuzen ere. Julio Alejandro gidoigile ezezagun baina handiaren omenezko saria dugu, hau da, Luis Buñuel maixuaren Tristana y Viridiana bezalako filmen gidoigilea izan zena (Huesca, 1906 – Denia, 1995). Aurkeztutako gidoiak, 182 guztira, Estatu espainiarreko edozein hizkuntza ofizialetan idatzita egotea beharrezkoa zen, jatorrizkoak izanik, eta gidoiak jasotzeko epea uztailaren 1ean amaitu zen. Espainia eta Iberoamerikako gidoigileek eutsi egin diote aurreko hamabost ediziotan ere emandakoari jarraituz.\nEgileen Fundazioak helburu bikoitza bete nahi du ekimen honekin, alegia, ikusentzunezko egitamu berriak sustatzea eta zinemagintzaren kalitate literarioa indartzea. Lehiaketak sari bakarra eta zatiezina du: 25.000 eurokoa. Saririk irabazi ez duten bi finalistek, ohorezko izendapen horrengatik 3.500 euro jaso dute, guztia, erakundeak izendatutako epaimahai profesional baten irizpidearen arabera. Aurten epaimahaia honako autore profesionalek osatu dute: Fernando Castets, Marçal Cebrián, Carmen Fernández Villalba eta Aurora Guerra, batetik, eta Fernando Colomo zinemagilea, bestetik.


YOLANDA ARRIETA: “Ahozko tradizio berri baten premia dago” - Jalgi\nYOLANDA ARRIETA: “Ahozko tradizio berri baten premia dago”\n2016-05-20 9:30 |albisteak\nrgiaren Alaba liburuari esker, Euskadi saria irabazi zuen Yolanda Arrietak, 2015ean. Saria urte askotako lanaren aitorpena dela iruditzen zaio idazleari, izan ere, antzerkia eta helduentzako zein gazteentzako literatura idatzi du, guraso, ikasle eta irakasleentzako tailerrak zuzendu ditu eta antropologia lanak egin ditu euskararen ahozko tradizioaren inguruan. Arrieta ez da geldi geratzen den horietakoa. Berak azaldu digu bere lanak, oinarrian, hiru zutabe dituela: hizkuntza, hezkuntza eta sorkuntza.\nKazetaria: Myriam Garzia\nNola hartu duzu 2015eko Euskadi saria?\nNik sariak beti pozik hartzen ditut. Batez ere, aurretik lan asko egin dudanean. Aitorpena direla iruditzen zait. Izan ere, hasiera batean, Argiaren Alaba autoeditatu egin behar izan nuen. Autoedizioan Markinako udalaren laguntza jaso banuen ere, liburua nik egindako lanei esker argitaratu zen, argi bainuen liburuak argia ikusi behar zuela. Beraz, nik egindako lanaren aitorpena da batetik, eta, bestetik, sariak bide asko zabaltzeko balio du. Hari esker, adibidez, Denon Artean argitaletxeak liburua argitaratu zuen, azal gogorrarekin, argitalpen txukun batean. Orain, gaztelerazko itzulpenean lanean ari da Fernando Rey, eta udazkenerako prest egotea espero dugu. Saria oparia izan da, bai eta aukera bat ere, eta nik aprobetxatu egin dut. Pozik nago, niretzat garrantzitsuena sormena delako, bidea bera. Horrek betetzen nau. Baina bidea gogorra izan da.\nAntzerkia, heldu zein gazteentzako literatura, ikasleentzako tailerrak, antropologia lanak… ez zara geldi geratzen diren horietakoa!\nNire barruko etxeak hiru zutabe ditu: hizkuntza, hezkuntza eta sorkuntza. Hiru zutabe horien artean mugitzen naiz beti. Hizkuntza euskara dut, hezkuntza ez formala da beti, eta sorkuntza nik bakarrik egiten badut ere, sorrarazi egiten diet besteei, idazketa tailerren bidez.\nAntropologia lanak euskararen transmisioaren ingurukoak idatzi ditut, hori ere hizkuntzaren zutabetik. Ni Lea Artibai eskualdekoa naiz, eta etxean bertan euskarazko ahozkotasunaren transmisioa jaso dut. Kontatu, kantatu egin dut… Idaztea azken finean, hitzen bidez gauzak kontatzea baita.\nNire adinagatik izango da, beharbada, baina tradizio berri baten premia dagoela iruditzen zait, ahozkotasunaren inguruan batez ere, euskara niretzat ez baita arrazoiaren bidez hitz egiteko hizkuntza soila. Arrazoiaren bidez komunikatzeko balio du hizkuntzak, baina, aldi berean, zentzumenen bidez eta maila afektiboan ere hitz egiteko tresna da. Barruan daramadan ahozkotasunaren bidez eraikitako biltegiari lotuta ikusten dut euskara. Irudiak, metaforak, hitzen musika, doinua, usaina… azken finean, alor afektibo sentsoriala. Uste dut, hori guztia galtzen ari garela. Gaur egun, paperean egiten den hizkuntzak du garrantzia, eta, nik, aldiz, aipatu dudan beste alor horretan ikusten dut sormenaren altxorra, bere zentzu normalean. Afektuetatik gauzak kontatzeko beste era bat da. Euskara eta hezkuntza lotuta daude transmisioaren bidean, eta sorkuntza imajinarioari txertatu beharra zaio.\nEskolaz eskola zabiltza ume eta gaztetxoentzako literatura tailerrak egiten. Zein da zure lanaren transmisiori eta komunikazioari ematen diozun garrantzia?\nLiburua, produktu bat den heinean, baliagarria da helduentzat, baina umeen kasuan garrantzitsua da bitartekari on bat izatea. Irakaslea, liburuzaina edota gurasoak izan daitezke liburu baten atzean zer dagoen azaltzeko eta umeari liburua helarazteko ardura hartuko dutenak. Hitz idatziak hausnarketa lana eskatzen du, pentsatzea, beste baten lekuan jartzea… Gaur egungo kontsumo bizkorrak, ordea, atzean uzten du liburua.\nNik ez dut ikusten beste modurik, maletan liburuak hartu eta horri bizia ematea baino. Peter Pan handia banintz bezala, bitartekari lana betetzen dut, figura hori, inoiz baino gehiago, beharrezkoa baita. Gainera, liburu asko eta askotarikoak daude. Beti jotzen dugu narrazio luzera, baina poesia ere hor dago eta umeek gustuko dute. Eta ez soilik hitzen bidez, ilustrazioen edota irudien bidez ere hel zaitezke hizkuntzaren alde afektibo sentsorial horretara. Batez ere hizkuntzaren alor komunikatiboaren izenean, eremu arrazionala lantzen delako. Baina, hizkuntza ez dira soilik aditzak eta deklinabideak.\nNola egiten duzu liburua umeei helarazteko?\nLiteratura tailerretan, esate baterako, musika erabiltzen dut, eta hori harridura sortzen du umeengan. Espero ez dutenez, haien arreta nireganatzen dut. Umeen harridura eta arreta piztea erronka bat da niretzat. Gelan, lehenik eta behin, “etxea” egiten dut. Antzerkian ikasi nuen hori, gauzak gustura egiten direnean ikastea errazagoa delako. Ez dut beti lortzen, baina lortzen dudanean, segundo batzuetan sikiera, euskarazko oroitzapen goxoak sorrarazi ditudala pentsatzen dut. Eta, batzuetan, segundo batzuk nahikoak dira, gaizki baldin bazaude, zerbaiti heltzeko. Arreta piztu beharra dago, aktibatu.\nUmeek eta gaztetxoak naturalki hartzen dute euskal kultura eta literatura?\nAurreiritzirik ez dute, baina ezta ezagutzarik ere. Askotan, irakasleek beraiek ere ez dituzte euskal idazleak ezagutzen, edo ez dute Idazleen Elkartea, Galtzagorri eta halako ekimenen berri. Ezta liburuak esku artean ibiltzeko ohiturarik ere. Liburuak ez du balore sozialik, eta umeak oso mitomanoak dira. Ni ez naiz oso mitozalea, harridura faltsua sortzen duelako.\nEzagutza eta transmisioan atzera goaz. Hor zerbait aktibatu beharra daukagu, bitartekaritza lana falta da. Nik eragin nahi dudana zera da, beraiek ere, egunen batean, idazle eta sortzaile izan daitezkeela pentsatzea.\nZein da zure iritzia JALGI eta halako ekimenen inguruan? Euskal kultur komunitatea, bai zaletuak zein sortzaileak biltzeko balio du?\nIdeia ona da, bikaina. Eta premiazkoa. Gurea inurri lana da eta neketsua. Eskualde batzuetara euskal kultura zabaltzeko plana den heinean, indartu, babestu eta mimatu beharrekoa da. Goitik bultzatzeko, behetik parte hartzeko eta alboetatik elkarren berri izateko.\njalgi, Literatura, sortzaileak, Yolanda Arrieta\nZatoz Porrotxekin Jalgiren aurtengo bideoklipa grabatzera


Minbizia eta Capricorn - Bateragarritasuna sexuan, maitasunean eta bizitzan - Minbizia\nMinbizia Eta Kaprikornioa\nMinbiziaren bateragarritasuna Capricornio maitasunean, bizitzan, sexuan, komunikazioan, adiskidetasunean eta konfiantzan. x\nMinbizia eta KaprikornioaSexu eta intimitate bateragarritasuna\nMinbizia eta Kaprikornioa seinale kontrajarriak dira eta erakarpen handia dago haien artean. Elkartzen direnean, grina pizten da eta biak maitemindu ezin hobeak dira. Capricornek bikotekidearekiko duen pazientzia Minbiziak erlaxatu behar du eta hasteko sexu sentimenduak hasten ditu. Capricorniok benetako emozioen gainean jarduten duen norbait behar du, baina baita sexua arin hartzen ez duen norbait ere. Bazkide asko aldatu dituzten Capricorneko ordezkariak daude, baina seguruenik ez dira inoiz harreman fisikoei dagokienez familiarako eta emozionala ez denarekin geratuko.\nIntimity Cancer-ek sor dezake Capricornoren falta denarekin bateragarria da. Maitasun, etxea eta berotasuna falta dira zeinu horretan Kaprikornioa , eta Minbiziaren bikotekideak erruki handiko ikuspegiarekin sendatu dezake hori. Horrek Capricornoren egoera emozionala desizoztea ekar dezake eta haien bizitza sexualaren egoera nabarmen goratu.\nMinbizia eta KaprikornioaKonfiantza\nCapricornio fidagarria dirudien arren, ziurrenik zodiakoaren konfiantzarik gutxien duten seinaleetako bat dira. Hirugarren etxeko Pisces-en seinaleak pentsatzeko modua irudikatzeaz gain, izugarriak izaten dira harreman intimoetan. Capricornioko ordezkari bat maitemintzen denean, beren bikoteak konfiantza ikusi behar duela ulertuko dute eta hori erakutsiko dute. Hala ere, arazoak izan ditzakete bikotekideak esaten duen edozein gauza sinesteko koherentzia frogatu edo beste pertsona batzuekin kontatutako istorioak egiaztatu arte.\nZorionez, Minbiziaren munduan askotan ez da aurkitzen hain itsusia eta isilpekoa, zeren eta haien balio moralak Jupiterren gorakada bezain altuak baitira haien zeinuan. Minbiziak Capricornioren debozioa sentitzen duen bitartean, ez dituzte beren ekintzak zalantzan jarriko. Horregatik, Minbiziak erraz antzeman dezake bikotekidearen konfiantza eza, konturatu ez direla itxurak egin eta nazkagarria baino atsegina iruditzen zaio.\nMinbizia eta KaprikornioaKomunikazioa eta adimena\nAmankomunean gauzarik bitxiena duen bikotea da - genetika. Ez literalki, noski, baina askotan partekatzen dute urruneko senideek izan zuten harremanaren irudia, agian duela mende batzuk. Gure gorputz emozionalean informazioa dago, gure arbasoek sentitu duten emozio bakoitzari buruz eta ez zekiten nola aurre egin edo nola erabili. Hemen lotzen dira Minbizia eta Capricornioa, garen jatorriaren familiaren eta sortuko dugun familiaren seinale gisa.\nBazkide horiek elkar ezagutu baino lehen elkar ezagutzen dutela senti dezakete. Elkarren arteko maitasuna ezaguna eta beroa irudituko zaie, etxe berean hazi balira bezala, nahiz eta haien egoera guztiz desberdina izan. Horrek edozertaz hitz egiteko gai izan litezke, izan ere, beste zeinu horien arteko harremanarekiko gertutasuna dago beste guztientzat azaltzen ez dena.\nHala ere, lotura emozional hori lehen bultzadarik izan ezean, Capricornio oso zaila izan liteke Minbiziaren ikuspegitik hitz egitea. Oso maila sakonean konektatu behar dute, edo kontrako helburuak izango dituzte eta Capricorniok karrera obsesionatuta dagoen erokeria dirudi, inolako emoziorik gabe, Minbizia, berriz, etxekoandre itsatsia dirudi (gizonezkoak edo emakumezkoak izanda ere). Biek gogoratu beharko lukete elkar argi negatibo horretan ikusten badute, ziurrenik beren barruko alderditik bakarrik ezkutatzen direla, osatzeko aukera baztertzen dutela.\nMinbizia eta KaprikornioaEmozioak\nMinbizia eta Capricornio arbasoek izandako maitasun istorioa dira, konpondu zain. Nahiz eta ametsa egia bihurtu eta bi bazkideengan emozio oso sendoak sor ditzakeen, ia beti zor karmikoa ordaindu behar da elkarrekin benetan zoriontsuak direla esan aurretik. Zeinu horiek Jupiterren gorakada eta erorketaren ardatza irudikatzen dute eta garrantzitsua da ulertzea haien egoera emozionalak lotura estua dutela elkarrengandik itxaropenekin eta harremanarekin.\nBi hauek zodiakoaren seinale emozional gehien eta gutxienetako bat dira. Horietako batek familiari begira egon beharko luke eta besteak bere ibilbidera jo beharko luke. Hala eta guztiz ere, emozioak maiz lehertzen dira elkarri begiak jarri orduko. Denborarekin, biek borrokatuko dute beren harremanen segurtasuna eta egonkortasuna lortzeko, eta emozionalen arteko desberdintasun horiek bateratzea zaila suerta dakiekeen arren, kasu gehienetan modu bat besterik ez dute aurkituko.\nzodiako zeinua apirilaren 29rako\nCapricornioren sakonera emozionala oso zaila da iristea, baina Minbiziaren bikotekideari aurre egin diezaioke bere bizitza erronka gisa. Elkarren artean lotzen direnean, ia ezinezkoa zaie ezkontzea, seme-alabarik ez izatea eta lurreko maitasun pakete osoa. Hala ere, bata bestearen energia hainbeste har zezaketen elkar aldatzen saiatuz gero. Hobe da elkarren nortasunak saihestezinak eta aldatzea ezinezkotzat onartzea. Horrek biak bata besteaz nekatuta dauden etorkizuna baino zentzuzkoagoa izan daiteke.\nMinbizia eta KaprikornioaBalioak\nBiek baloratzen dute egonkortasuna eta zentzu praktikoa. Kontrako zeinu gisa, balio kontrajarriak dituztela dirudi, baina ez da benetan horrela. Biek egonkortasuna behar dute beren bizitzan eta segurtasun zentzua ematen dieten pertsonak baloratuko dituzte. Seguruenik bata bestearen artean gehien baloratuko duten zerbait da, biek uzteko edo amore ez emateko gaitasuna, gauza zailak izan daitezkeen arren.\nMinbizia eta KaprikornioaPartekatutako jarduerak\nMinbizia ez da oso gogorra bikotekideak dituen jarduera aukerei dagokienez, haiei inposatu edo beren gusturako oldarkorregiak ez diren bitartean. Capricornio kontuz ibiltzen da eta aldez aurretik beren jarduerak planifikatuko ditu, beraz, biek ideiari egokitzeko edo iritziz aldatzeko denbora izango dute nahi dutena ez dela konturatzen badira. Oso erraza izango da elkarrekin zer egin nahi duten adostea eta horrelako jarduerak aurkitzea, bakoitzaren nortasuna errespetatzen badute soilik. Capricorniok ez du etxeko dekorazioen bila erosketak egitera joan nahi, minbizia baino gehiago ez da lo egin gabe lo egin gabe hiru proiektu lan egiteagatik. Elkarren mugak errespetatzen badituzte, elkarrekin igarotako denbora benetan pozgarria izan beharko litzateke bientzat.\nMinbizia eta Capricornio ohi dira beren garaia baino lehen bizi zen norbaiten maitasun istorioa berreskuratzera. Gure zuhaitz genealogikoan apurtutakoa konpontzeko behar sakon hau guztiok daramagun zerbait da, baina Eguzkiaren zeinu horiek aurrez zehaztuta daude zor karmikoak eta haien familien hondar emozioak kudeatzeko. Arazoei aurre egin beharko diete lehenik iraganetik libre egon nahi badute, eta soilik itzuli beharrekoa itzuli ondoren, elkar aukeratuko dute benetan. Kasu gehienetan bizitzan behin maitatzen dute bi bikotekideek, eta ziurrenik elkar aukeratuko dute zalantzarik gabe.\nAukeratu Ikurra Eskorpioia Kaprikornioa Arrainak Pribatutasun Politika


FormazioFabrika Artxiboak - KoopFabrika\n2020/01/14 2020/02/21 KoopfabrikaBerri orokorrak, FormazioFabrika\nKoopFabrikan formazioa jasotzeko aukera berri bat: egutegia\nKoopFabrikan formazio jasotzeko aukera berri bat daukazu otsailetik aurrera eta martxan da izen-ematea. Jarraian formazio saio guztien egutegia ezagutu ahal izango duzu. Interesa izanez gero arin ibili, izena emateko epea […]\n2019/10/15 2019/10/28 KoopfabrikaBerri orokorrak, FormazioFabrika\nFormazioen lehen txandako egutegia\nLehen formazio txandaren egutegi osoa prest daukagu honezkero, eta jarraian aurkezten dizugu.\n2019/03/11 2019/03/13 KoopfabrikaBerri orokorrak, FormazioFabrika\nMartxoaren 21ean hasiko da KoopFabrika malgua\nKoopFabrikako saio presentzialetan parte hartzeko bi modu eskaini ditugu aurten: KoopFabrika trinkoa eta martxoaren 21ean hasiko den KoopFabrika malgua. Formazioak bigarren modu honetan jasotzeko garaiz zaude oraindik. Ekintzailetza sozial kooperatiboaren […]\n2019/01/08 2019/03/11 KoopfabrikaBerri orokorrak, FormazioFabrika\nKoopFabrika Trinkoa otsailean\nAurreko sarreran aipatu genizuen moduan, KoopFabrikako saio presentzialak jasotzeko bi aukera daude aurten: KoopFabrika Trinkoa eta KoopFabrika Ibilbidea. Lehenengoaren inguruko xehetasun gehiago aurkitu ditzakezu sarrera honetan. Ekintzailetza sozial kooperatiboaren oinarriak […]\n2018/04/03 2019/01/08 KoopfabrikaBerri orokorrak, FormazioFabrika\nJarraitu aurretik, bukaera ederra\nMartxoaren 22 eta 23an euren proiektuak aurkezteko tartea izan dute KoopFabrikan parte hartu duten kideek. Formazio aroari amaiera ederra eman eta aurrera begira jartzeko aitzakia ere izan da. “Nerbiostu naiz”. […]\n2018/03/08 2018/03/27 KoopfabrikaBerri orokorrak, FormazioFabrika, SaretzeFabrika\nBurujabetza(k) lantzeko Koopfabikaren saio irekia Arantzazun\nKoopFabrikak antolatuta, Oñatiko Udalaren eta Gipuzkoako Foru Aldundiaren laguntzarekin, Burujabetzen inguruko saioa egingo dugu Arantzazuko Gandiaga topagunean, ostiral honetan martxoak 9, 09:00eta 13:30 artean. Jardunaldia KoopFabrika ekintzailetza sozial eta kooperatiboa […]\nKooperatibagintza eta forma juridikoa Saioaren lehen zatian kooperatibagintzak Euskal Herrian izan duen bilakaeraren hurbilketa historikoa egin zen. Forma juridikoek proiektuen jardunerako neurriko “soinekoa” izan behar duenez, tresna kutxari jarraiki proiektu […]\n2017/02/24 2018/10/17 KoopfabrikaBerri orokorrak, FormazioFabrika\nHirugarren astea: ekonomia soziala eta berrikuntza soziala ardatz\nKoopFabrikaren hirugarren astea Debagoienean burutu zen martxoaren 15-16 eta 17an. Asteazkenez, Ivan Miróren Saioa izan genuen Eskoriatzako Huhezi Fakultatean. La Ciutat Invisible kooperatibako Ivan Miró kataluniarrak saioaren lehen zatian, Ekonomia […]\n2017/02/15 2018/10/17 KoopfabrikaBerri orokorrak, FormazioFabrika\nGaurko krisiez, biharko munduaz. Joseba Azkarraga\nSaio teorikoa bizi ditugun krisi anizkoizten analisia, etorkizuneko eszenatoki posibleen prospektiban eta erreakzionatzeko ekintzetan banatu da. Lurrikaren metafora erabiliz, azaleratzen diren krisi eta sintometan atentzioa jartzen dugu maiz, epizentroan. Lurrikararen […]\n2017/02/07 2022/01/05 KoopfabrikaBerri orokorrak, FormazioFabrika\nHasi da KoopFabrika!\nHilabeteak izan dira, gure herrialdean ekonomia sozial eraldatzailea erreferentzi izango duten proiektu ekonomiko-sozialak sustatzeko formazio saio hauen prestaketan eman ditugunak. Dimentsio anitzeko azken krisi kapitalistak, argi utzi du egungo eredu […]\nFormazio aukera berri bat 2022ko otsailetik martxora 2021/12/23\nAzaroko eta abenduko formazio-saioetan modu soltean izena emateko aukera 2021/11/03\nFormazio aukera berri bat 2021eko azarotik abendura 2021/10/20


Jaiotzak %0,7 urritu ziren 2014ko hirugarren hiruhilekoan\nHomeGaiakJaiotzakPrentsa Oharrak Jaiotzak %0,7 urritu...\nJAIOTZEN ESTISTIKA. 2014/III\nEzkontzaz kanpoko jaiotzak guztien %40\n2014ko hirugarren hiruhilekoan, Euskal AEn 4.940 haur jaio ziren, 2013ko aldi berean baino %0,7 gutxiago, Eustaten datuen arabera. Bizkaian 2.487 haur jaio ziren, %-3,6; Gipuzkoan 1.606, %-0,6. Araban 847, %+8,7.\nJaiotzak amaren adinaren arabera banatzen baditugu, ikusiko dugu 30-34 urteko amen taldea oraindik ere nagusi dela argi eta garbi, haien artean gertatu baitziren erditzeen %37,8. Ondoren, goragoko taldea dago, 35-39 urte artekoa ,%35,1; 25-29ko taldean %13,3. Muturreko adinak dituzten taldeetan, 25 urtez behera amatzen direnak %6,2; 39 urtez gorakoenean %7,7.\nEzkontzaz kanpoko jaiotzak guztien %40, aurreko urteko aldi berean %38. Amen batez besteko adina, 33,2 urte. Ama ezkonduen artean, 33,6 urte; ezkongabekoena 32,4, dibortziatuena %35,7 eta alargunena (3 emakume) 35,3 hiruhileko horretan.\nAma atzerritarrek espainiarrek baino 3,7 urte gutxiago dituzte\n2014ko uztail, abuztu eta irailean Euskal AEn amatutakoen arteko %18,8 atzerritarrak ziren. Ehuneko horren gainetik, Araba, %26; Bizkaian %17,5, Gipuzkoan %17,2.\nAmatzeko adina aldatu egiten da naziotasunaren arabera. Atzerritarrena, 30,2 urte batez beste; espainiarrena, 33,9.\nJaiotza-hurrenkeraren arabera, 2014ko udan, erdiak baino gehiago, 2.660, lehen haurrak; 1.826 (%37) aurretik beste bat bazen familietara iritsi ziren; hirugarren eta ondorengoak %9,2.\nAurreneko haurra izan duten emakume kopurua %2,3 jaitsi da aurreko urteko hiruhileko beraren aldean; bigarrenarena %0,5 gehitu eta ondorengo seme-alabena %4,4 gehitu.\nEustat - Euskal Estatistika Erakundea / Instituto Vasco de Estadística Donostia-San Sebastián, 1. 01010 Vitoria-Gasteiz Prentsa zerbitzua: servicioprensa@eustat.eus .: 945 01 75 62 Euskal AEKo jaiotzen estatistikari buruzko prentsa-ohar gehiago Euskal AEko jaiotzen estatistikarii buruzko datu-bankua


CHARLOTTE TILBURY Charlotteren Magia krema | Beautyshop.ie\nHasiera / Edertasunik gabeko edertasuna / CHARLOTTE TILBURY Charlotteren Magic Cream\nAzpitotala: € 30.00\nZer da: hidratatzaile hidratatzaile bat, larruazala altxatu eta leuntzen duena, lerro finen eta zimurrak itxura murrizteko.Skin Mota: DrySkincare Kezkak: Lehortasuna, Lineak eta Zimurrak galtzea, eta irmotasuna eta elastikotasuna galtzea. Larruazala hidratatzen du.- Rosehip Oil, Camellia Oil eta E bitamina antioxidatzaileak: Hidratatu, argitu, ...\nZer den: Larruazala altxatu eta leuntzen duen hidratatzaile hidratatzailea, marra eta zimur finen itxura murriztuz.\nLarruaren Mota: Lehortu\nSkincare kezkak: Lehortasuna, lerro finak eta zimurrak, eta sendotasuna eta elastikotasuna galtzea\n- Azido hialuronikoa: azala hidratatzen du.\n- Arrosa olioa, kamelia olioa eta E bitamina antioxidatzailea: azala hidratatu, argitu eta leundu.\n- BioNymph Peptide Complex: Kolageno naturala laguntzen eta zimurren itxura murrizten laguntzen du.\nOsagai deiak: SLS eta SLES libreak, parabenoak.\nZer bestelakoa jakin behar duzu: Hidratatzaile honek zahartze seinale ikusgarriak borrokatzen ditu fronte guztietan, kolagenoaren ekoizpen naturala eta zelulen energia babesten ditu, erradikal askeak zimurren itxura murrizteko borrokan. Hidratazio naturala eta elastikotasuna onartzen ditu, gainazala leuntzen eta azala berritzen osasuntsua sustatuz.


Gaur, azaroak 25, Emakumeenganako indarkeriaren aurkako nazioarteko egunarekin bat egiten dugu! - EGK Gaur, azaroak 25, Emakumeenganako indarkeriaren aurkako nazioarteko egunarekin bat egiten dugu! - EGK\nGaur, azaroak 25, Emakumeenganako indarkeriaren aurkako nazioarteko egunarekin bat egiten dugu!\nGiza eskubideen alde eta idarkeria mota guztien aurka agertzen garen Euskadiko Gazteriaren Kontseiluak, azaroaren 25 honetan (Emakumeenganako indarkeriaren kontrako Nazioarteko Egunean), emakumeen kontrako indarkeriari uko egin nahi diogu. Botere banaketaren alde eta tratu onen alde egin nahi dugu, opresio mota hau baztertuz eta gatazken kudeaketa zein hezkuntzan baliabide gehio eskatuz. Ez da solik emakumeon kontua, gizonezkoek ere badute honetan erantzukizunik; gazte zein heldu, denok badugulako honetan zer esanik eta honi irtenbideak bilatzeko…\nGENERO INDARKERIARI EZ!!\nEGKko Berdintasun arloa


'Faustinarekin munduratuz' antzezlana, Bergaran [ZAPATUA, 18:00] - Bergara - Goiena.eus\nZuriñe Velez de Mendizabal 2014-03-21 10:00\nEneko Etxebarrieta Faustina bizikleta gainean.\n'Faustinarekin munduratuz' antzezlana ikusteko aukera egongo da bihar, zapatua, Bergarako Zababalotegi aretoan, 18:00etan hasita. Ikustera joan gura dutenek 4 euro ordaindu beharko dituzte.\nEneko Etxebarrieta gasteiztarrak lau urtean zehar munduari emandako biran bizi izan zituen bizipenetan oinarritutako lanarekin bidaiatzeko aukera izango dute 4 eta 8 urte bitarteko neska-mutilek.\nEtxebarrieta bera da protagonista antzezlanean, baina badu lagun fidel bat: Faustina bizikleta. Aurpegia dauka, bizi-bizirik dago, eta txirrinaren bidez hitz egiten du. Biekin hamaika abentura biziko dituzte bihar Zabalotegira gerturatzen direnek.\nEtxebarrietak bisitatuk dituzten tokien gainean egin du berba: "Besteak beste, Tibetera igo eta jak animaliak ezagutuko ditugu; haien adarrek beldurtuta, Txinara jaitsiko gara eta gaua iristen denez, harresiaren ondoan kanpatu eta istorioak kontatuko ditugu Faustinak eta biok. Australiara ere egingo dugu salto, aborigenekin ibiliko gara..."\nMunduan zehar dauden kultura eta bestelako gauzak ezagutzera emateko modu bat ere bada kontakizuna. "Munduan dagoen aniztasunaren berri izatea funtsezkoa dela uste dut, oso garrantzitsua da. Gure planeta bakarra da eta gauza asko eskaintzen dizkigu, mezu hori ere zabaldu gura nuen".\nTeatro Paraisoren laguntza\nBaina nola sortu zen antzezlana egiteko ideia? Etxebarrietak berak eman ditu azalpenak: "Gure etxean ez dugu telebistarik ikusten eta abenturak kontatzeko ohitura daukagu; orduan ohartu nintzen umeek modu berezian jarraitzen zituztela istorioak. Sakon bizi dituzte, aho-zabalik geratzen dira. Eta horren ongi funtzionatzen zuela ikusita beste haurrentzako zerbait prestatzea erabaki nuen, ipuin-kontaketa bat edo. Baina azkenean antzezlan bat egokiagoa izango zela pentsatu nuen".\nEta gasteiztarrak bere hiriko Teatro Paraiso taldearen laguntza izan du proiektua egikaritzeko. Gainera, Faustinarekin munduratuz lanari musika Bingen Mendizabalek ipini dio.\nEmaitzari begiratuta, nahiko kontakizun fidela dela dio Etxebarrietak: "Antzezlanean kontatzen ditudan pasarteak benetan gertatu ziren; baina egia da interpretatuta daudela".\nBestalde, antzezlana osatzeko orduan kontuan hartu duten beste alderdi bat giroa sortzea izan da: "Neska-mutilak istorioan harrapatzeko funtsezkoa da giro aproposa sortzea. Hain zuzen, etxean erraz lortzen nuena beste antzeztoki batean ere erdietsi behar nuen".\nDomeka honetan, martxoak 23, Bergarako Zabalotegi aretoan hitzordu bikoitza egongo da. Batetik, Asier Altuna zinemagilearen 'Zela Trovke' dokumenta...


Aste hauetan ikastaroari esker bizi izan dudana oso intentsoa izan da. Astero hausnarketa pertsonalerako proposamen interesgarria aurkitu dugu. Pertsonalki nola nago gai honekiko? Nire ingurua? Nire eskola? … eta hortik gure bidea eraikitzen joateko informazio, baliabide ugari eskaini zaizkigu.\nGainera, astez aste oraingo eta aurreko urteetako ikaskideen ekarpenak irakurtzeko beta ere izan dugu. Irakurketa horiek ere oso aberatsak izan dira niretzat.\nDenbora aldetik esfortzu handia eskatu didan esperientzia izan da baina egindakoak asko merezi izan duela uste dut. Betaurreko morak jantzita ditudala nabil orain .\nAurkezpenean esan nuen bezala datorren ikasturtean eskolako zuzendaritza taldean egongo naiz eta orain gure eskolak eskola hezkidetzailea izateko eman beharreko pausoak zein diren argiago daukat.\nLan praktikoan eskolan egiteko diagnosia prestatu dut eta gogotsu nago hemen ikasitakoa eskolan aplikatzen hasteko!!\nAgur esateko aukeratu dudan abestia honako hau da:\nPausoka pausoka joango garelako bidea egiten irribarrea ezpainetan dugularik!\nHEZKIDETZAN ESKU HARTZEN ikastaroa egitea oso aberasgarria izan da. Profesionalez osatutako talde batek eginiko ikastaroa aurkitu dut eta arro nago ibilbide hau egin dudalako. Ikastaroan zehar egin ditudan hausnarketa pertsonalei esker nire beldur, muga askoren jatorria ezagutu dut eta behin ezagututa hauei aurre egin eta ni ahalduntzeko aukera izan dut. Banoa aurrera!!\nBide honetan aurkitu ditudan ikastaro kideei eskerrak eman nahi dizkiet astero egin dituzten ekarpenengatik. Nekatuta nengoen asteetan ere beraien ekarpenak irakurri eta aurrera jarraitzeko indarra ateratzen nuen. Asko ikasi dut beraien hausnarketak irakurriz, denon artean irakasleek proposatutako gaiak aberastu ditugulakoan nago.\nGure ibilbidea hemen bukatu da, irrikitan nago hurrengo ikasturteetan etorriko diren kideen ekarpenak irakurtzeko!! Aberastasuna ematen duen ikastaroa da benetan!\nIkastaro honen amaieran itxaropenez beteta nago. Erronkaz beteriko bidea dugu aurretik baina bidea oso ilusionagarria da!! Eskola hezkidetzaileak bilakatzeko aukerak ezagutu ditugu eta orain lanerako garaia da!!\nBetaurreko moreak eskola komunitate guztietako partaide guztiek janztea da erronka!!\nPlazer bat izan da zuek guztiok ezagutzea!!


NAIZ Irratiaren eskaintza berria, koronabirusa elkarrekin gainditzeko | Haria | IRRATIA\nNAIZ Irratiaren eskaintza berria, koronabirusa elkarrekin gainditzeko\nGoizeko eta asteburuko Informazioaren Hariak berreskuratuko ditu aste honetan NAIZ Irratiak. Gainera, etxetik etxera ekoitzitako tertulia bereziak eskainiko ditu, zuzeneko emanaldiak eta ipuinei tarte berezia egingo die arratsaldero. Zazpi egunez, goizean goizetik gauera, egun zail hauek elkarrekin igarotzeko proposamena dakar irratiak.\nIon T. BARRENA|2020/03/22 Eguneratua:\nEtxetik ari da lanean NAIZ Irratiko lan talde osoa.\n644 63 29 94\nNAIZ Irratiaren whatsapp zenbakiaren bidez etxeko egonaldiaren inguruko testigantzak ari da jasotzen irratia. Baita egoeraren inguruko iritziak, kantu eskaintzak eta norberak igortzen duen mezu oro ere. Ahal dela, ahots-mezuak izatea eskatzen ari da irratia.\nAstelehenetik ostiralera 7etatik aurrera eta larunbat eta igandetan 8etan hasita eskainiko ditu NAIZ Irratiak aktualitatearen inguruko bloke nagusiak.\nEgun osoan zehar tertulia bereziak eskainiko ditu irratiak: etxetik entrenatzen jarraitzen duten kirolariak, kultur proposamenak, hausnarketarako tarte lasaiak...\n100 ipuin ekimenaren baitan osatutako ipuin bilduma berreskuratu du irratiak eta egunero 16.00tan eskainiko ditu.\nBerrogeialdian dago NAIZ Irratia pasa den astetik, lankide batek sukarra izan ostean, osasuna lehenetsi eta lan talde osoa etxetik aritzea erabaki ostean. Ohiko programazioa mantentzea ezinezko egin du horrek eta lan taldeko hainbat kideren zaintza betebeharrek, baina aste honetan eskaintza indartzeko bidean pauso berria emango du irratiak.\nAstelehenetik igandera, goizean goizetik gauera, konpainia atsegina egingo duen irrati eskaintza osatu du irratiko lan taldeak. Helburuak, herritarrei informazioa eta entretenimentua eskaintzea, egoera zail hau elkarrekin gainditzeko.\nInformazioaren Hariaren lehen edizioa (7.00 - 10.00) berreskuratuko du NAIZ Irratiak astelehenetik bertatik eta larunbatean eta igandean Asteburuko Haria (8.00 - 12.00) itzuliko da. Hauek marraztuko dute irratiaren eskaintza informatibo nagusia.\n10.00etatik aurrera Iker Gurrutxagak gidatzen duen Musikharia (10.00 -12.00) saioaren tartea izango da, egoerara moldaturik hau ere, etxetik etxera, musika eskaintzaz gain musikariei eurei ere hitza emanez.\n15.00etan euskal musikarien fonoteka kuttunetik abiatutako Beste bat saioak izango dira eta 22.00tatik aurrera saio espezializatuak: Reggae Fever, Sateliteak, Revolutionary Grooves...\n16.00etatik aurrera atal berezi bat berreskuratuko du irratiak, 100 ipuin. Joxemari Carrere, Bea Egizabal, Doro Zobaran, Ixabel Millet eta Itziar Rekalderen eskutik adin guztietako pertsonentzat eskaintza berezia da. Egunero ipuin bat, arratsalde hasierak goxatzeko.\nTertulia bereziak, Arrosa eta asteburuak\n17.00tatik aurrera eskainiko dira aurrerantzean Arrosa irrati sareko irratiek ekoitzitako saioak.\nGoizetik gauera ia etenik gabe irrati eskaintza atsegina osatzea du helburu programazio berriak. Hartara, gainerako orduetan lan taldeak ekoitzitako tertulia eta elkarrizketa bereziak eskainiko ditu NAIZ Irratiak. Koronabirusaren eraginez kirolariak nola ari diren moldatzen ezagutuko dugu tarte hauetan, kulturgileek nola moldatu duten euren jarduna, hemengo eta hango herritarren bizipenak...\nHeldu den larunbatean, berriz, Asteburuko Haria itzuliko da uhinetara, 8.00etatik 12.00tara. Gainera, Emen Gonak, Bilyntx edo Etxeko uzta ere normaltasunez itzuliko dira programazio parrillara.\nNAIZ Irratiaren eduki denak zuzenean ez ezik, irratia.naiz.eus-en eta ohiko podcast plataformetan entzun ditzakezue.


EBko aurrekontua: Michelek dio uztailean adostutakoa gauzatzeko garaia dela - EBko berriemailea\nEBko buruzagiak bideo konferentzia bidez bildu dira gaur iluntzean (azaroak 19) COVID-19 pandemiaren aurrean EBren erantzuna aztertzeko. Bileran EBko epe luzerako aurrekontu plana ere aztertu zen, zeinak Hungaria, Polonia eta Eslovenia beto egingo baitute gastu programei lotutako zuzenbide estatuko baldintzapen berriari.\nCharles Michel Europako Kontseiluko presidenteak esan du erabakia uztailean hartu zela eta orain adostutakoa gauzatzea dela kontua Alemaniako presidenteak paketearen inguruan Europako Parlamentuarekin akordioa lortzeko egindako ahalegina azpimarratuz. Michelek esan du buruzagiek egoera kontutan hartu dutela, baina ez dela nahikoa esan du, aurrekontuak eta suspertze funtsak ekonomiarentzat eta lanposturako duten garrantzia azpimarratuz.\nUrsula von der Leyen Europako Batzordeko presidenteak ere esan du Europar Batasunak uztailean erabakitakoa gauzatu behar duela. Honela esan zuen: "Europan jendea, negozioak eta enpresak premiaz daude aurrekaririk gabeko krisi eta atzeraldi sakon honetan finantzaketaren zain. Gaiak zein diren entzun behar dugu, konpontzen saiatuko gara. Eta berriro ere, berretsi nahi dut Europa oso egoera kritiko askotan egon dela eta amaierak konponbideak aurkitu dituela aurrera egiteko ".\nGai erlazionatuak:Charles MichelEBko aurrekontuaezaugarrifull-imageMFFHurrengo belaunaldia EBUrsula von der Leyen\nGaur (azaroak 26), Ursula von der Leyen Europako Batzordeko presidenteak, Charles Michel Europako Kontseiluko presidenteak eta Scott Morrison Australiako lehen ministroak (Irudian), bideokonferentzia deia egingo du. EBren eta Australiaren arteko harreman estua oinarritzat hartuta, alde biko bidez formalizatu zena Esparru Akordioa 2017an, liderrek koronabirusari aurre egiteko etengabeko ahaleginekin lotutako garapenak eztabaidatuko dituzte, txertoen garapena eta hornidura barne, eta mundu mailako susperraldi ekonomikoa barne. Testuinguru horretan, burutzeko negoziazioen balantzea egingo dute EB-Australia Merkataritza Ituna, 2018an abian jarri zirenak.\nBuruzagiek klima-ekintza globalean aurrera egiteko moduak ere eztabaidatuko dituzte, dagozkien agenda digitalak ezartzeko lankidetzan arituko dira, baita ikerketa eta garapena ere. Buruzagiek atzerriko eta segurtasuneko erronka eta aukera arruntak jorratuko dituztela espero da, besteak beste, Asian eta Pazifikoan, Indiako Ozeanoan, Afrikan eta EBren inguruko auzoetan. EB-Australia harremanen inguruko informazio gehiago eskuragarri dago Deustu eta on the webgune EBren Kanberran duen Ordezkaritzaren.